
КЪЫРМЫЗЫ ГУЛЬ 


Автобус Янъыерге якъынлагъанда акъы- 
рынлап, ёлнынъ четинде токътады. Шофер 
аркъасына чеврилип: 

— «Озьбекистан» колхозы мынавы терек- 
лернинъ артында...— деп къычырды.— Сель- 
билерни коресинъизми? Анда... 

Алель-аджеле аякъкъа къалкътым. Яным- 
даки къыз этеклерини топлап, манъа кечмеге 
ёл береяткъанда: 

— Эким олып, яшамакъ ичюн аммада ер 
тапкъан... Алланынъ чыплакъ чёли, сы- 
джакъ... дешет! — деп ташлады. 

Онынъ бу сёзлери мени кедерлендирди... 
Къызнен бираз давалашмакъ истедим, лякин, 
ёлджылардан чекиндим. Элемли козьлерим- 
пи ашагъы догърылтып, дудакъларымны са- 
лынтып, тюшюп кеттим. Автобус енгильден 
еринден кочьти. Мен баягъы вакъыт автобус- 
пынъ артындан бакъып турдым, сонъ, чемода- 
пымны элиме алдым, колхозны ёлдан айырып 

тургъан Анхор бою бираз юрдим... Анхор ус- 
тюндеки агъач улукъ козюме чалынди. 
Улукъ устюнден юрип, Анхорнынъ о бир тара- 
фына кечтим. Мындаки манзара юрегимин 
хошландырды. Тааджипли шей: эр ернинъ 030- 
не коре дюльберлиги бар. Янъыер тарлалары, 
багъ ве багъчалары да аджайиплер. Яш аш- 
ламалы багъчалар, памукъ тарлалары бу 


ерлерде инсанларнынъ чокъ эмек сарф этке-. 


нини косьтерип турмакъталар. Баарьнинъ се- 
рин ельчигинден коксюмни толдурып-толду- 
рып нефес алдым. Памукъ тарлаларына джан 
бериджи сув, бургъучланып кеткен арыкъта 
гурьдели давушнен акъмакъта. Юзюмни, эл- 
леримни ювдым. Кунеш энди уфукълар арты- 
на кетмекте эди. Сувнынъ акъынтымына бакъ- 
тым: чокъ йыллардан берли къурып яткъан 
чёллер, сувны ачкозьликнен юткъанлары се- 
зиле. 

Арыкънынъ сол тарафында бир юксеклик. 
Онынъ устюндеки къырмызы гуллер чевре- 
четке хош къокъулар сачмакъталар. Памукъ 
тарласы ичинде бойле къатмер гуллернинъ 
ачылувына тааджипленип, аджайип бир гуль- 
ге элимни узаткъанымны дуймай къалдым. 
Къулагъыма: «Эй!..» деген давуш ишитильди. 
Элимни кери чектим... Юрегим дукюльдеп кет- 
ти. Этрафкъа козь ташладым. Огюмдеки ман- 

зара эфсанслердекн киби корюнди. Бираздан 
сонъ, озюме кельдим... бир къартана козьле- 
рини джылп-джылп этип, манъа бакъып тур- 
макъта. Селямлаштыкъ. Таягъыны ченъгесине 
тиреп, гуллерге чевирильди. Мен исе, де гул- 
лерге, де къартанагъа бакъа бердим. Къарта- 
нанынъ торегинде бир элем, бир сыр олгъа- 
ныны ве о сыр бу гуллернен багьлы экенини 
сездим. Къартийден, бу сырны сёйлемесини 
риджа эттим. Къартийнииъ юреги толып-таш- 
къан экен, ялвартмады... 

— Элли йыл эвель олып кечкен шей..-- 
дедн о, ве текаран токъталып турды, енъннинъ 
уджунен, гизлиден, козьлерининъ четлерини 
силип алды.— Эбет, элли йыл эвель... Тамам 
оу мааллерде. Мен хаста эдим. Хасталыкъ 
этимни, нлигимни ашап, такъыр суекке айлан- 
дыргъан эди. Такъаттан тюшкеним, аякъкъа 
турмагъа меджалым ёкъ. Бу ерлерде къамуш- 
тап башкъа шей осип оламай...— Къартий 
шай дегенде, таягъыны эки къатлы эвлер бет- 
ке узатты:— Бойле мектеп ве хастаханелер 
де ёкъ эди. Мени экимге косьтермек истеди- 
лер. Тапылмады. Тапылса да, о девирнинъ 
экимлерини озюнъиз ишиткендирсинъиз: ырым, 


‚ терек япракълары... ве башлыджасы — пара. 


Чокъ пара... О да бизде ёкъ. Чюнки хаста- 
лыгъым себебинден, ншке къабилиетим олма- 

ды, тек къоджам ишлей, онынъ къазангъаны- 


нен зар-зорына кечине эдик. Эвде бутюн кунь 


бир озюм ятам. Акъшам къоджам иштеп ке- 
ле, аш азырлай, мен де ашайым, — къартии 
деренлен кокюс кечирди. — О вакъытда огъ- 
лум Набиджон секиз яшылда эди. Бутюн ге- 
джелери башымныпъ уджупда отурып, танъ 
алдында юкълап къала тургъан. Саба исе, 
бабасынен берабер байгъа ишлемеге кете эди. 
Хасталыгъым оны пек эзгеледи. Акъшам ол- 
са, тарладги эвге къайтмагъа ашыкъа: «апам- 
ны сагъындым, баба...» деп, козьлеринден яш- 
лар акъыза экен; мени экимге корьсеталматъан- 
ларына янып, «аначыгъым, мен буюк олсам, 
эким олырдым, сизни ве сизинъ кибилерни 
тедавий этерим, ич акъча алмам» дей эди. 
Бир кунь Набиджон бабасынен берабер тар- 
ланынъ четинде отурып, уйлелик аш ашагъан 
вакъытларында, бир сувджы-мираб келип, 
элиндеки дюльбер къырмызы гульни огълума 
берген. Огълум гульни алып, къокълагъанда, 
акъылына кене апа... мен кельгеним. 

— Баба, — деген огълум, — бу гульни ана- 
ма алып кетеджегим, гульни онъа багьышлай- 
джагъым, чюнки бу — баарь гули. Анам буны 
корьсе, тюзелип кетер. 

Огълум атылып турып, эвге тараф чап- 
къан: — Анам, севимли анам, сеп мытлакъа тю- 

зеледжексинл,!— деп къычыргъан. Набиджон 
эвге етип кельгенде, кунеш нурларыны пен- 
джередеп ятагъыма тёкмекте эди. О, аджеле 
эвге кирди, огюме келип, эллерини артына 
къойды, тизлери устюне чёкти. Эеджанлы 
козьлери иле манъа бакъып: 

— Аначыгъым, мен санъа баарь мудждеси 
кетирдим. Сен бундан тюзеледжексинъ! Он- 
дан сонъ, мен де, башкъа балалар киби, сен- 
нен берабер кезішеджегим, тойларда-джый- 
ынларда булунаджагъым, фераланаджа- 
ГЪЫМ... 

Огълум козьлеримден опьти, манъа къыр- 
мызы гуль такъдим этти. Гульни элиме ал- 
гьапым киби, вуджудым тендрисленди, къаль- 
биме аят къыгъылчымлары кирди, кокюсиме 
хафиф баарь ельчиги уруиды. Бир элимде 
гуль... дигер элим иле Набиджонны багърыма 
бастым: 

-- Тюзелирим, эвлядым, тюзелирим.— 
дедим онъа, анапнъ мытлакъа тюзеледжек, 
огълум! Тезден сеп бахтлы омюр кореджек- 
синъ... 

Огьлум еринден къалкъты, рафтан кучюк 
бардакь алып, сув толдурды ве ичине гульни 
отурткъан сонъ, кетирип янымдаки пенджере- 
ге къойды. Набиджон гульни къойып, япа- 
шамда отурыр-отурмаз, кимдир, пенджере 

ичиндеки гульни алып къачты. Набиджон гуя 
джаныны хырсызлаткъан киби, теляшкъа ке- 
лип, азбаргъа чапты. 

Къартий башыны котере берип, манъа 
элесленип бакъты. Мен индемей онынъ къар- 
шысыпда турмакъта эдим. 

— Гульни байнынъ огълу Таджибай алып 
къачкъан экен, — деди къартий, бир талайдан 
сонъ,— Набиджон азбаргъа чыкъкъанда, къа- 
чып кетеяткъаныны корьген. Артына тюше- 
тюш эткеп, къува-къува пешине еткен, гуль- 
ни элинден къакъып алгъан, чапа-чапа эвге ке- 
теяткъанда, огюнде атыны чаптырып келеят- 
къан байныпъ озюни корип, бала бар кучю- 
неп къачкъан. Амма, байныпъ аты ель аякъ 
экен... Набиджоннынъ артындан еткен... 

Бу ерге кельгенде къартийнинъ давушы 
денъишти, къалтырап башлады. —Налет олсун 
байгъа... баламны ойле тепмелеген ки, агъы- 
зындан-бурнундан къан кельген. Якъында, 
тарлада чалышкъан адамлар баланынъ сес- 
седасыны ишитип, ювурып кельгенлер. Лякин, 
энди кеч олгъан, ёл ортасында огълумнынъ 
джеседи... Элинде гуль... Оны ойле сыкъкъан- 
КИ... 

Къартананынъ дудакълары ве таякъ тут- 
къан эли къалтырап къалдылар, тили курмек- 
ленди, козьлерниден мерджан киби козьяш- 

лары тыгъырып тюштилер. Мен пек эеджан- 
ландым. Адамнынъ аятында ойле вакъытлар 
ола экен... кедерленмей, козь яшы акъытмаи 
кечип-кетмек мумкюн олмай. Къартий таягъы- 
на таянып, кевдесини сол тарафкъа чевирди 
ве юксекликке бакъты. 514 

Мыллар” кельди-кечтилер... Бу улькеде бай- 
лар къалмадылар. Амма гуль... гуль эр йыл 
баарьде бу ерде осип чыкъа, этрафкъа хош 
къокъулар сача, кельген-кечкен адамлар оны 
къокълап, эски тарихны хатырлай. 

Кунеш кениш уфукънынъ артына энди. 
Мен сримдеи кочьтим. Кетмек керек эди. 
Къайда? Корьмегеп-бильмеген ерим... не исе 
де, къышлакъкъа эртедже барып, хастахане 
мудирини тапмакъ керек. 

Чемоданымны элиме алаяткъанда, къар- 
тий: қ 

— Юр, къызым, бизге кетейик, — деди,— 
бу гедже меним азиз мусафирим ол! Беген- 
сенъ, бизде къалыр, бизде яшарсынъ. 

Буюк азбаргъа кирдик... Яш балалар юву- 
рып чыкътылар. Секиз яшларында къара, 
къувурчыкъ сачлы огъланчыкъ келип, къар- 
тийнинъ этегинден чекти ве чекинип-утанып 
манъа селям берди. 

— Къартана,— деди бала.— Къайда эди- 
нъиз? Сизни о къадар бекледим... 


о -—- а аа 


Юрегим чапаланып алды, огъланчыкъ, 
Набиджон ве къырмызы гуль фаджнасыны 
къозгъады. 

Къартий мапъа чеврилип: 

— Торуным...-- деди, балагъа ишарет 
этип. — Ады да... Набиджон... 


т, 


МЕКТЮН 


Хастаханеге кетмекте олгъан Зейнеп, трол- 
лейбустан тюшмеге азырланып, огге догьру 
адымлады. Къапы ачылды, энди тюшейим 
дегенде, огдеки сыралардан биринде отур- 
гъан къара сачлы йигитни корип къалды. Корь- 
генинеи эти-тени чимирдеди, юреги еринден 
кочькен киби олды. Троллейбустан насыл 
тюшкенини бильмеди. «Тыпкъы онынъ 030... 
Мени корьдими экен?..» 

Бу тюшюнджелернен Зейнеп тарачыкъ 
къалдырымгъа чыкъып, огге догъру кетти. 
«Къайдан тепип чыкъты? Еди йыл .. Бакъ 
сеп онъа, гузеллешкен, пишкинлешкен, мына 
санъа бир йигит олгъан». 

Башыпы тобен алып, гъамлы бир алда 
Зейнеп сол тарафкъа, гурь пытакълы чинар 
тереклери тюбюнден, агъарып тургъан хаста- 
ханеге бурулды. Мына бу арада онынъ къу- 
лагъына: 

= Зейнеп... бир дакъкъа токьтаса!-- деген 
бир давуш ишитильди. 

О, башычы котерди. Яш бир йигит чапып 
кельмекте эди. Эбет оныиъ озю... Троллейбус- 
тан тюшкен... " 

Зейнепнипъ юрегини айны бир вакъытта 
эм къуванч, эм де бельгисиз бир къоркъу, те- 
ляш сарды. 

— Сабрий, сенмисииь?-- деди о. Иингитке 
урькек козьлерини тикерек. Тили тапълайына 
япышкъан киби олды. Башкъа бир шей айт- 
мады. Чапмакътан талагъы къаткъан Сабрий 
де агъызыны ачмады, эеджанлы къара козь- 
леринен Зейнепке бакъып къалды. 

Сабрийнинъ бир вакъытлардаки ал япакъ- 
лы, томалакъ беті Зейнепке узуплашкъан 
киби корюльди. Къабарыкъ къара сачлары 
артына таралгъан. Шуныпъ ичюн олса керек 
къашлары дерсинъ бираз даа къоюргъан ве 
къалынлашкъанлар. Комюр козьлери десенъ, 
кене эвелькиси кибн парылдайлар. Бир вакъыт- 
лары Зейнепнинъ юрегинде севги атсши- 
пинъ алевленмеспиде мына бу козьлер себеп- 
чи олгъан эдилер. Шимди псе, олар ябанджы- 
лар... 

Я мсктюп?.. Мектюп... О, ич бир сёз ай- 
тамадан, хастаханегс догъру кете бер- 
ди. 

— Зейнеп, ялварам санъа, токъта, айта- 
джакъ сёзюм бар! р: 

Зейнеп токътамады, эп кете берди. Ха- 
тырлады... 


Майыс айынынъ орталары эди. Талебелер 
бу йыл да колхозгъа ярдымгъа чыкътылар. 

Къызлар ‚ерден топ-топ атылып чыкъкъан 
памукъ осюмликлерини сийреклештирип, 
ёлакъларпынъ башына чыкътылар. 

— Зейшеп, юр, шипангта!..— деп къычыр- 
ды къызлардан бпри.--Уйлелик ашкъа чагъы- 
ралар. Ёкъса, сен бригада башы олгъан: 
сонъ, аш-сувдаи вазгечтинъми? 4 

Зейнеп эвлеринде ашайджагъыны апты 
къаршыда ешерип тургъан къарт къара 
терегине догъру кетти. Зейнеплериннъ азба- 
рыны тарлаларындан айырып тургъан бу те- 
рек Сабрийнен корюшкеи ерлери эди. Зейнеп 
сабалайын терекнинъ къувушында сакълагъан 
китабыпы чыкъарып. отлар устюне отурды ве 
китап окъугъан адам олып, онынъ саифелери- 
ни япракълады. Башында исе, Сабрий не 
ичюн кельмеди экен? — деген тюшондже до- 

пмакъта эди. 

Т чалылар шатырдап, онынъ огюне 
Сабрий атылып чыкъты. Энъкъастан гизлен- 

— Чокъ беклеттинь,- деди Сабрий элем- 
нен. 

— Бу картаныны ишини битирмегендже 
токътамайыкъ, деп сёзлешкен эдик. Я сен 
къайда эдинь, бугунь корюнмединъ? 

-- Биз, Керимнен экимиз, сабадан арыкъ 
темизледик, сонъ хирманлыкъ ерни тегиз- 
ледик. Керим шипангъа кетті, мен 
псе... 

— О къадар ишни къачан япып битир- 
динъиз2 

— Сени кореджегиме къуванып, тыныш 
алмай чалыштым. Қеримни де зыкъарладым. 
Лякин, нафиле ашыкъкъаным. Бир сааттеи 
берли сени беклейим. 

— Корюшмек нчюн вакъыт тайин этмеген 
эдик де?.. 

Сабрий арыкъ кенарындан узун бир от 
къопарып, онынъ япракъларыны сабырсыз- 
лыкъпен дане-дане узди. Зейнепке бир шейлер 
аитаджакъ олып тамшанса да, не ичюндир 
бильмем, тили айланмады. Айтаджакълары- 
НЫ Энди чокътан эзберлеген ве шимди Зей- 
непни беклеп, чалылар артында гизленгенде 
бу сёзлерни бир даа текрарласа да, джесаре- 
ти етмеди. Шунынъ ичюн де къулакълары- 


надже къызарды. Ниает дудакъла 
Ў Б ыны зор- 
нен оннатыл: К 5 | 


4 


а а аьаа. 


— Зейнеп, мен сени севем, чокътан берли 
севем...— деди. 

Зейнеп абдырагъандай олды. Ёкъ, къоркъу- 
дан дегиль, апансыздан юрегини тепреткен 
къуванчлы «севем» сёзюнден. Бу сёзлерни 
о чокътан беклей эди. Бакъ сен, бугунь о 
сёзлерни озь къулакъларынен ишитти... 


Хатырлавларгъа далып, хастаханенинъ 
кенъ софасы бою адымлагъаныны дуймай 
къалды. Акъ халатлы, къырджыман бир адам 
опы токътатты. 

— Зейнеп Джемилевна, пек кедерли ко- 
рюлесинъиз,— деди 0,- не олды, не яныгъы- 
нъыз бар? Алимнинъ сагълыгъы хавфлы де- 
гильде?! 

Бу акъ халатлы адам Зейнепнинъ акъайы- 
ны операция япкъан хирург эди. Зейнепке 
бакъкъан сайын оныпь къашлары тюйимлен- 
ди, чырайы сытылды. 

— Ёкъ, къардашым, бугунь сени хастанынъ 
одасына кирсетмем,-- деди. — Кузь гуллери 
киби сарарып-солгъансынъ. Не олды, бир 
яман хабер алдынъмы? Ёкъ, ёкъ, кирсетмем, 
дедимми, кирсетмем,— деп текрарлады. Зей- 
неп, манъа ич бир шей олмады дер киби, хи- 
рургкъа кулип бакъаджакъ олды, лякин онынъ 

кулюмсиреви агълайджакъ адамнынъ къыя- 
фетини анъдырды. 
‚ — Бар, раатланынъыз, ярын келирсинъиз! 

Зейпеп кери бурулып, хастаханеден чыкъ- 
ты. 

Акъшам устю эди. Зейнеп пенджерени ач- 
ты. Ичери сокъулгъан тазе ве серин ельчик 
онынъ далгъалы сачларыны ельпиретти, бе- 
тини опьти, багърыны серинлетти. 

Пенджере ачыльгъанынен, дут терегишшъ 
пытагъындаки къушлар джан аляметинен 
авагьа котерильдилер, оларнынъ арасындан 
учь къуш айрылып чыкъты ве учеви де яи- 
янаша учып кеттилер. Ортадаки уфачыкъ эли. 
«Балалары олса керек, — деп ойланды Зей- 
неп.— Онъа учмакъны огретелер... Якъыида 
мен ана, Алим де баба оладжакъ. Биз де 
учевлешип яшайджакъмыз. Баламызнынъ 
элинден тутып, акъшамлары опы шеэр багъ- 
чаларыпа алып чыкъармыз... Сабрий... Не 
ичюн кельди? Эски дертни алевлендирмеге- 
ми?»... 

Зейнеп пенджере башындан чекильмеди. 
Онынь тюшюнджелери бири-бирипе багъла- 
нып кетти... 


Сабрий мектепни битирген сонъ, колхозда 
къалгъан. эдн. Къуруджылыкъ бригадасында 

чалышты. Олар акъшамлары корюше эдилер. 
Эр акъшам! Мына дёрт козьиен беклеген бой- 
ле акъшамлардан биринде Сабрий гъамлы- 
къасеветли кельди. 

— Зейнеп, мен колхозда! 
къалтыравукъ бир давушиен. 
очынъ козьлери яшланды. 

— Не олды? Қъайда кетесинъ? 

— Шеэрге... Дайым алып кете. Эвдекилер 
де зорлайлар, онда адам олурсынъ, дейлер. 
Кетмеге истемейим, лякин, бу сонъки вакъыт- 
ларда оларгъа къаршы чыкъмагъа кучь- 
такъатым къалмады. Барып бакъайым... 

Зейнепнинъ козю алдында Сабрийнинъ 
шеэр базарларында уфакъ-тюфек шейлернен 
алыш-вериш эткен дайысынынъ ийлекяр козь- 
лери, томбул янакълары джанланды. Бу 
джиренч адам экиде-бир мында да одыр-бу- 
дыр алып сатмакъ ичюн келе эди. Лякин, 
Зейнеп Сабрийге не айтсын? Кетме деп, онынъ 
бойнуна асылсынмы? қ 

— Озюнь билирсинъ,— деди онъа Зей- 
пеп.-- Дайынъ сени яхшы ёлгъа алып бар- 
маз. Бунъа меп эминим. Яман олып асылма, 
яхшы олып басылма, деген аталар сёзюни 
унутма... 2 

Корюльмез севги иплеринен багълангъан 
бу эки дживан бир-биринден айры тюшселер 

кетем, — деди 
Бу вакъыт 


2—463 


де, пат-сат корюшип турдылар. Лякин, Саб-” 


рийнинъ дайысы Меджит акъай да бош отур- 
мады. Сабрий ишон козьде туткъан къызла- 
рыны саба-акьшам къадынынен бирликте 
макътая бердилер, сырасы тюшкенде, Зейнеп- 


ни къараламакътан да чекиимедилер. Кунь- 


лернинъ биринде, бу къара ниетли адам, къы- 
зым санъа айтайым, келиним сен динъле, дер 
киби: 

— Койге барып кельдим, — деди къадыны- 
на козь къымып, — пшиткепиме коре, анавы 
Керимнинъ къызы Зейнеп текмиль баштан 
чыкъкъан. Мен баргъанда ур-тут эвлеринде 
къавгъа кете эди. Анасыны ташлап бир огъ- 
ланнен шеэрге кетеджек экен. 

Бу сёзлер Сабрийнинъ огюнде айтылды. 
Бичаре шу гедже сабагъадже кирпик юмма- 
ды. Сабасына исе, Зейнепке сонъки мектюби- 
ни язды. «Мени упут, якъында эвленем», деп 
къошмакъны да унутмады. 


Зейнеп эртеси куню эрте-ярыкь турып, 
хастаханеге кеттн. Палатанынъ къапысын- 
дап ичери кирмесинен, Алимнинъ козьлери- 
ни ачып, къапыгъа чевирильмеси бир ол- 
ды. 

-- Қельгенинь чокъ яхшы олды,— деди 
къатынына кьувангьан Алим.- Менде къу- 

панчлы бир хабер бар: доктор бир афтадан 
эвинъе къайтырсынъ, деди. Менсиз джаны- 
нъыз сыкъыладыр, кене бир сачакъ астында 
олурмыз. Ишимни де сагъындым. Тюневин 
ал-хатыр сорап, бригадамнынъ адамлары ке- 
лип кеттилер. Къурып башлагъан эвимизни 
битиргенлер. Онда етмиш эки къоранта кочь- 
кен. Анълайсынъмы, Зейнеп, етмиш эки КЪо- 
ранта! Энди докъуз къатлы бир эв къура- 
джакъмыз. Асыл бу къаза мени къайдан келип 
тапты бильмем, тарсыкъкъанымдан патла- 
рым, гъалиба. 

— Патламай тур,— деди Зейнеп, кулюм- 
сиреп,— даа юзлернен эв кьурарсынь. 7 

— Зейнеп, сен солгъун корюнесниъ, кей- 
финъ ёкъмы ёкъса? 

— Қъулакъ асма, Алим, бугунь эртедже- 
рек турдым, ондан себеп олса керек. Локъса 
къадынгъа кейфсизлик ярашмаз... Къана, че- 
вир къулагъынъны, менде къуванчлы бир ха- 
бер бар.— Зейнеп Алимнииъ къулагъына эги- 
лип пышылдады:— Бугунь саба къорантамыз- 
да пейда оладжакъ учюнджи адамчыкъ озюн- 
ден хабер берди, анълайсынъмы, тепренди, 
дейим. 

Утангъанындан ве къувангъанындан Зей- 
непнинъ бети чукюндир киби къызарды. Алим 
исе бель устюне котерилип, къадынынынъ ал 

янагьындан опеджек олды, лякин... лякин, 
онынънен ян-янаша яткъан хасталар. 

Бираздан Зейнеп кене ёлда пейда олды. 
Тюневинки расткелиштен сонъ, тынчсызлан- 
гъан, негедир мугъайгъан юрсги акъайынен 
корюшкен сонъ, баягъы ятышты. 

Олар бундан эки йыл эвельси эвленген 
эдилер. Алим шеэрде къуруджы олып чалыш- 
къанындан, Зейнепке де мында кочип кельмек 
керек олды. О хастахапеде эмшире олып ча- 
лыша ве акъшамлыкъ медиципа ниститутын- 
да окъуй. Биринджи йылы кирагъа эв тутып 
отургъан эдилер амма, былтыр, оларгъа зв 
бердилер. Эм ойле-бойле ерден дегиль, Чи- 
ланзардан! 

О троллейбускъа ашыкъты. 

— Зейнеп, токътап тур, экинджисипе ми- 
нерсин»ъ... 

‚ Зейнеп Сабрийни сесинден таныды. Токъ- 
талды. Кери айланып, мугъайсырап тургъан 
Сабрийге бакъты. 

— Эки сааттен берли бу ерде сени беклей- 
им,— деди о. 

— Нафле беклейсипљ... 

— Ойле деме, Зейнеп, бири-биримизни тап 
балалыкътан билемиз... Бугунь сенинъиен 
ачыкьтан лаф этмек истейим. 

— О да насыл лафтыр?— деди Зейнеп ве 

адымларыны тезлештирдн. Лякин, троллей- 
бускъа мнимеди. Джаяв кетти. Онынъ артын- 
дан къалмагъап Сабрий: 

— Сен меним ишон бундаи еди йыл эвель- 
ки Зейнепсипъ, — деди. — Юрегимни чокъ зор- 
лап бакъсам да, файда бермели. Бельки баш- 
къа ерге кетсем, унутырым беллеп, узакъ- 
ларгъа чыкъып кеттим, институтны битирдим. 
Шимди Янъыерле эким олып чалышам, амма, 
севгим кеңе сепи къыдырта. Айт, мен не 
япайым? 4 

-- Мендеп дегиль, дайынъдан сора... 

Сабрий башыпы асты. Энди Зейнеп алып 
кочьти: 

— Мепимки, Сабрий, керчектен севги эди. 
Биринджи севги... Ильк корьген ве севген 
адамым сен эдинъ. Сенден башкъа ич кимсе- 
ге козюм ёкъ эди. О куньлерни хатырласам, 
юрегим кене сызлай. Амма, сен меним темиз- 
пак севгимии аякъ астында таптадыпъ, манъа 
нидже-нидже азаплар чектирдинъ. Мектю- 
бинъ хатиринъдеми? 

— Мен дайымнынъ айткъанларына инан- 
дым,— ден сомурданды Сабрий, — сенден 
ачув алмакъ истедим, албу исе... 

— О мектюптен сонъ, йыллар кечти. Пы- 
чакъ ярасы кечер, юрек ярасы ич бир вакъыт 
кечмез, дегенлери догъру экеп. Чокъ чекиш- 

тим. Лякин, юрек деген шей бош турмай, ада- 
мыны арай экен. Меним юрегиме къоджам 
кирди. Онда экинджи адамгъа ер ёкътыр. Тез- 
дш апа оладжам... Бар, озюнъе ляйыгъынъны 

Сабрий ерге асылгъан башыны котермей 
кетсе де, Зейнепнинъ бу сонъки сёзлерини 
ишиткенинен, бирден сескенип кетти... Сонъ- 
кн сезюни айтып етиштирмеди. Зейнеп къал- 
дырымдан тюшип, дёрт къатлы бир бинагъа 
догъурылды. Сабрий онынъ артындан чапа- 


> ЛД 
, 


Сонъки мектюп 

ТАРЛА СЕВДАСЫ 


Берекетли кузьнииъ кунешли бир кушо даа 
кечти. Колхоз койинипъ устюне акъшам къа- 
ранлыгъы чёкти. Айшенинъ бу гедже де эвге 
къайтмайджагъыны анълагъан Эмине апте, 
акъшамлыкъ пиширген сармаларыны уфа- 
чыкъ ктазангта толдырып, памукъ тарлала- 


-рына догъру кетти. Ел устю колхоз идареси, 


клуб, мектеп биналары огюнден кечти. Хас- 
таханеге якъынлашкъанда, иши сыкълет олса 
да, башыны котерип, онынъ ачыкъ пенджере- 
сине бакъты. Онда, ярыкъ ода ичииде, беяз 
халатлы къыз бир адамнынъ элини багъла- 
макъта эди. 

«Даа уфачыкъ бала экенде мепим Айшем 
де шишелерге сув толдырып, элине сершік чёп- 
чиклери алып, аркъадашларына укол яла 
эди,— ден ойланды Эмине апте. — Окъугъан 
олса, меним къызым да доктор олур эди. 
Къыз бала зенааты десенъ де ери бар, темиз- 
пак бир иш.:Амма бар да онъа анълатчы...» 

Кой ичинден чыкъкъанда, опынъ къулакъ- 
ларында телеграф диреги устюндеки радио- 
пыпъ давушы янъгъырады; 

— Дикъкъат! Колхоз радио узелинден ай- 
тамыз. Экинджи бригаданынъ механик-айдав- 
джЫысы, колхозымызда тарла севдасы адынен 
белли олгъап Айше, бугунь озюнинъ дёрт сы- 
ралы мавы гемисинен йигирми тонна памукъ 
джыйды. Демек, эки юз адамнынъ ишини 
онр озю япты... 

— Тарла севдасы экен!-- деп “сомырдан- 
ДЫ Эмипс апте.— Радно диньлегенлер ким 
оильсин не тюшюнеджеклер. Баламнынъ ады- 
ны озюм чыкъардым. Баласына лагъап такъ- 
къан ана олурмы... 

Айше секизинджи сыныфта окъугъанда, 
колхоз тарлаларына талебелернен памукъ 
джыимагъа бара эди. Эмние апте сабалары: 
«Айше къызым, ич олмагъанда бир сыджакъ 
чаи ич»,— деп онынъ одасына киргенде, эр 
даим бош краватькъа раст келе эди. Бойле 
вакъытларда, ачувнен толып-ташкъан юреги- 
ии озь башына сёйленип. бошата эди: «Баш- 
тан чыкъты, айткъанымнынъ зерре къадар 
файдасы ёкъ. Бабасы олгъанда, онъа дюнья- 


нынъ къач буджакъ экепини аньлатыр эди 


сица... Фелякетли дженк оны алып кет- 

-корьсип — Айшепинь 


Акъшамлардан биринде, Айше юкъугъа 
далгъан сонъ, Эмине апте онынъ къапысыны 
кплитлеп, анахтарыны баш ястыгъы тюбюне 
сакълады. «Энди къайдан чыкъар экен» деп 
кулюмсиреди. Сабасына, къызым бугунь юкъу- 
сына тойгъандыр, деп кунь догъгъан сонъ 
къапыны мемнюнликнен ачты. Ачты амма, не 
кроваты джыйышты- 
рылгъан, бомбош. Ёл тарафдаки педжеренинъ 
къанатлары артынадже ачыкъ... 

— Уф-ф, раббим, артыкъ чарем къалма- 
ды, бу бала текмиль тарла севдасы олды,- 
деп кокюс кечирди. Яныгъыны къомшуларгъа 
да айтты, лакъырды арасында бир къач кере 
«тарла севдасы» сёзюни де къошты. Бойледже 
бу сёз Айшенинъ лагъабы олып къалды: тар- 
ла севдасы! Энди радионен де айталар. «Сы- 
рынъны къомушгъа айтсанъ къошар, досты- 
нъа айтсанъ джошар», деп нафиле айтмагъан 
экенлер, деп ойланды. Эмине аптенинъ акъы- 
лына бирден Эмин агъа тюшти. О лагъаблы 
келинни бегенирми? 

Меселе шунда ки, бундан бир къач йыл 
эвельси, Эмин агъа аякъ устю онынъ эвине 
кирди ве огюне сюрюльген чиний фильджан- 
дан бир къач ютум къаве ичкен арада, зия- 
ретпнинь мерамыны анълатты: 

— Эмине, сен мени яхшы бильсенъ ке- 

рек,— деди о.— Балалыкътан къомшу олып 
осьтик. Бири-биримизии бегенген вакъыты- 
мызны да унутмайым. Яшлыкъта нслер олмай. 
Энди бетимизге къатмер тюшти... башы- 
мызгъа къар ягъды. Сенинъ къызыпъ бар, 
меним огълум. Баре олар бири-бирине насип 
олсунлар. Мектепни битиргенлерине де бир 
йыл толды. Дюльберлнкте де, иште де бири- 
бирииден къалмайлар. Узун лафнынъ къыскъа- 
сы къуда олайыкъ демек истейим... 

Эмине апте бойле къудалыкъкъа юректен 
къуванса да. Эмин агъагъа севинчини сездир- 
мейджек олды. 


— Айткъанларынъ догъру амма, къызым- 
пы къыймайым, даа яш. 

— Яш олгъапы не, Мустафа йшгирмиде, 
Айше де он доктуздан эксик олмаса керек. 
Яхшы тюшюнип-ташыпып бакъ, ашыкътыр- 
майым. Къызынънеи де лаф эт. 

Арадан бир къач кунь кечкен сонъ, Эмине 
апте юрегиие тынчлыкъ бермеген бу лакъыр- 
дыны Айшеге бильдирди. Къызынынъ юзюне 
къызыллыкъ орьтюльди ве яваштан: 

-- Мен даа яшым,— деди. — Башта ишле- 
мек, зенаат саиби олмакъ керек. Мен ахуно- 
ваджылар сырасына кирмек истейим. 

Эмине аптенинъ гонъюлине къара булут 

энди. Омюринде биринджи кере къызына 
къатты сёзлер айтты: 

— Гедже-куньдюз тарлада олгъанынъ ет- 
меди, энди трактор айдайджакъ оласынъмы? 
Трактор юрсетмеге огъланлар етмейлерми! 
Утан да, арлан! Эким оладжакъ адам... Бакъ 
сен онъа, энди тракторгъа минеджек... Мазут- 
лы къызны севген йигит олурмы? Эгер деге- 
ниньден къайтмасанъ, къоркъам, Эмин агъа 
да бир даа къаралтысыны косьтермез. 

Арадан эки йыл кечти. Айше дегенинден 
къайтмады: Қаттакъургъанда механизация 
курсларыны битирди. Мына эки йылдан берли 
къышта ер айдай, язда культивация япа, 
кузьде исе машинанен памукъ джыя. Койде 
макътавлы бир къыз олды. Эмине апте къы- 
зынынъ урьметте олгъанына севинсе де «ма- 
зутлы келинге киев тапылмаз» фикири гедже- 
куньдюз юрегиии раатсызлай. Эмин агъа шу 
кетиштен бир даа къайтып кельмеди. Айткъан- 
ларына коре, Мустафа да тракторджы олгъан. 
Аджеба онынъ фермадан тракторджы- 
лыкъкъа авушмасына не себеп олды, Айшеми? 
«Ёкъ, джаным,-- деп ойлана Эмине апте, — 
яшларгъа юкъкъан техника севдалыгъы онъа 
да барып тийгендир. Огълан баланы мазутлы 
штан да яраштыра, амма къызгъа...» 

Эмине апте тюшюне-тюшюне памукъ кар- 

таларына барып чыкъты. Оны тарла маши- 
паларынынъ гурьдели давушлары къаршылап 
алды. Машиналарнынъ парылдагъан фарлары 
орталыкъиы купьдюз киби айдынлата. Къар- 
шыдан кельмекте олгъан машинанынъ айдав- 
джысы:— Эмине апте, Айше экинджи тарла- 
да,— деп къычырды. 

Эмине апте тарлапынъ четиндеки арыкъ- 
тац кечип. хирманда бункерлерини бошат- 
макъта олгъан машипаларгъа тараф кетти. 
Энди барып еттім дегенде, къулагъына ча- 
лыпгъан сёзлерден элеслепгеи киби олды. 
Кимдир, бульбуль киби сёйлене: «Айшем, бир- 
данем, сени бугупь колхоз реиси тебрикледи. 
Ярын бельки йигирми беш топна олур, Джезат 
агъаныпъ пешинден етерсинъ...» 

«Меним къызыма «бир данем» деген онъ- 
маз да ким экен?— деп ачувланды Эмине ап- 
те.— Бакъ сен оларгъа, геджелери къокъла- 
пып юрелер десе... Меним къоркъкъапым да 
мына бу эди». 

Ачувындан онынъ эль-аягъы къалтырады. 
Барып шу арсыз йигитнинъ къулагъындаи бу- 
раджагъы кельди. Лякин огге атлайым деген- 
де, кене юрегини иддетлендирген сес ишн- 
тильди: «Радиодан тарла севдасы сёзюни 
ишиткенимнен, «мен де севдагъа севда ол- 
дым» деп багъыраджагъым кельди...» 

Эмине апте уфачыкъ юмругъыны сыкъып, 
бираз эгилерек машиналарнынъ артына ан- 
ланды. Онда ерге чёкип, ачувлы козьлерини 
сес кельген тарафкъа тикти. Яхшы этип бакъ- 
са. не корьсин, анавы къувурчыкъ сачлы, дал- 
фидан бойлу Мустафа, дюньясыны унутып, 
онынъ къызына бакъып къалгъан. 

— Айланайым къызчыгъымдан,— деди 
Эмине апте ве къазанчыкъны памукъ обасы 
янында, корюнеджек бир ерде къалдырып, 
сырдашмакъта олгъан яшлардан гизли-яшы- 
рын тарладан чыкъты, Эмин агъапынъ эвине 
козь айдын къавеси ичмеге кетти. 

Яры гедже. Ленин адына колхознынъ со- 
къакълары чым-чырт. Эр кес татлы юкъуда. 
Атта, тыныш бильмеген копеклер де сускъан- 
лар. Зулейханынъ козюне ничюндир юкъу кир- 
мей. Бир тарафындан дигерине чевриле бере. 
Оданынъ ичи серин ве темиз олгъанына бакъ- 
мадан онъа ава етишмеген киби ола. Ерин- 
ден яваштан турып, пенджеренинъ къанатла- 
рыны артыпадже ачты. Бу ан онынъ кокюсине 
серин ель урулды. Қъайдандыр тазе хыяр ве 
къавун къокъусы кельди. Бу къокъу гъает те- 
миз ве шеффаф эди. Бойле гузель къокъу бир 
шейде даа ола... Памукъта... Бирден Зулейха- 
нынъ юрегини бир кедер сарып алды. Аякъ 
устюне турмагъа меджалы къалмагъан киби 
олды. Яваштан барып кроватына отурды. 
Танъ маалинде, даа кунь чыкъмаздаи, па- 
мукъ тарласына кирсенъ, бу къокъуны дуя- 
сынъ. Чыкълы памукъ тамам бойле къокъуй. 
О теренден «уф» чекип, чешит тюшюнджелер- 

неп толгъан башыны йымшакъ пуф ястыкъ- 
къа ташлады. 

Бир ап тасавурында памукъ тарлалары, 
онда памукъ джыйгъан чебер элли, шенъ 
къызлар, памукъ юклю машиналар джанлан- 
дылар. Сонъундан, козь алдында тер тамчы- 
лары чыбыргъан, тегиз сют киби беяз манъ- 
лай, къарылгъач къанаты киби эки тарафкъа 
созулгъан симсия къашлар ве ниает, джил- 
дий, маналы бакъышы олгъан къара козьлер 
пейда олды. Зулейха бу козьлерден къачын- 
макъ истеди ве юзюни дивар тарафкъа че- 
вирди. Теляшлы козьлери кроватьнынъ ус- 
тінде, диварда, ай ярыгъында ялтырап тур- 
гъан анасынынъ ресмине тюшти. Бу мераметли 
бакъышы олгъан козьлер де бугунь башкъа- 
джа бакъкъан киби олды. О, бу кересинде, да- 
яналмады. Ерниден атылып турды, ресим 
асувлы диваргъа якъынлашты ве буюк бир 
кедернен: 

— Ана, севимли аначыгъым, багъышла 
мени... деди. 

Бу вакъыт къулакъларында мерхум ана- 
сынынъ:— Балам, нисан ищинен аньыла. Адам 
олмакъ истесенъ, достларынъдан айрылма. 
Чалышкъаи ишинъде элял чалыш... —- деген 
сёзлери текрарлангъан киби олды. Зулейха 
яныкълы бир сеснен: 

— Аначыгъым... Нияр достчыгъым, багъыш- 
ла мени, — деди. 

Эв ортасында бираз тургъан соиъ, яваш- 
тан дивардаки ресимни алып, кокіосине 
басты. 4 


Ниярлар янъы совхозгьа кочьтилер. Энди 
беш яшыны толдыргъан Нияр опда деръал 
озюнинъ акьранларынен таныш олды. Зулей- 
ха деген къызчыкъны эр кестен зияде беген- 
ди. Арадан бираз вакьыт кечер-кечмез олар 
пек якъын достлаштылар. Қуньлер кечкен са- 
йын оларнынъ достлыгъы даа да къавийлеш- 
ти. Бельки бунъа оларнынъ ана-бабалары дг 
себеп олгъандыр. Зулейханынъ бабасы соп- 
хозда директор, Ниярныпъ бабасы исе, онынъ 
«Победа»-сыны айдай эди. Оларнынъ эвлерн 
бири-бирипе о къадар якъын олмаса да, къыз- 
чыкълар гедже-куньдюз бир ерде булуна эдн- 
лер. Чокъ вакъыт ёлгъа биринджи Зулейха 
чыкъа эди. Аналары оларгъа янъы антер тик- 
се, къызчыкълар не ичюн эки дане тикмединъ, 
деп къыямет къопара эдилер. Бу адет кет- 
кете ана-бабаларгъа да синъди. Қъызчыкълар 
сонъ-сонъуна эгиз балалар киби бир сой ур- 
балар кийип башладылар. Бугуньки киби 
акъылында, куньлернинъ биринде, Зулейха 
янъы беяз бенекли къырмызы йипек антер- 

чигини кийип, танъда Ниярларнынъ эвине 
барлы. Антернинъ этегини къолларынен эки 
тарафкъа керип; — Бегенесинъми, достчыгъым, 
бабам Москвадан кетирди, мынавы да 
санъа,— деп къолтугъындан, беяз кягъыткъа 
сарылы, тыпкъы озюнкиси киби аптерчикин 
Ниярнынъ къолуна туттырды. Къызчыкълар 
эль тутушып, севине-севине эр вакъыт ойна- 
гъан, эвлеринден бираз авлакъта дегирмен оба- 
сы деп айтылгъан шюксекликке тараф чапы- 
шып кеттилер. Лякин, олар энди юксекликке 
тырмашкъанда, умют этмеден, Зулейханынъ 
аякълары тайды ве обадан ашагъа тыгъыр- 
ды. Нияр тезликнен достынынъ артындан чап- 
ты амма, еталмады. Зулейха тыгъырып ба- 
рып, обанынъ кенарындан кечкеи кичкене бы- 
ланчыкъ сувлы арыкъкъа тюшин кетти. Бир- 
аздан сонъ о Ниярнынъ ярдымынен сувдан 
чыкъты. Ич бир ери агъырмай. Лякин, устюн- 
деки беяз бенекли антерчик тапылмай. Ча- 
лы-чырпыгъа илишип, бир къач ерден бойдан- 
бойгъа йыртылгъан. Чамургъа булангъан. 
Зулейха къаршысыидакн Ниярнынъ антерине 
ве сонъундан озюнинъкисине бакъып, агъла- 
магъа башлады. Достынынъ гонъюлини на- 
сыл этип котермеге бильмей тургъан Нияр, 
чабикликиеи аитерининъ этегинден тутып, оны 
бир къач кере, бойдан-бойгъа йыртып таш- 


3—463 33 


Кез @ 
--- 


2202-20 — асы ---------------- 


лады. Сонъундан башта озюнинъ, сонъра исе 
достынынъ антерини чыкъарып, бир кенар- 
чыкъкъа ташлады ве Зулейханынъ элинден 
тутып: 

— Юр достым, гульгули антерлеримизни 
киейнк,— деп эвлерине догъру чапты. 

Бойлеликнен, къызчыкълар мектепке де 
берабер бардылар. Башлангъыч сыныфларны 
экиси де аля ишаретлернен битирдилер. 

Лякин, юкъары сыныфларгъа кечкенде, Зу- 
лейханынъ табиаты денъишип башлады. О 
чокъ ерлерде озюни Ниярдан устюн тутмагъа 
ве акъыллы косьтермеге тырыша эди. Эвелле- 
ри Нияр бунъа эмнет бермей эди. Сонъ-сонъун- 
дан дуйып башлады. Лякин, къолайсыз бир 
сёз айтып, достынынъ джаныны агъыртмагъа 
истемеди. Зулейха янълышыны бир кунь анъ- 
лар деп, озь-озюнинъ гоныолини ала эди. 
Онынъ табиатында терслик кет-кете артты, 
эксильмеди. Бу арада колхоз бухгалтерининъ 
огълу, энди мыйыкълары чыкъып башлагъан 
Султаннен таныш олды. Султан орта окъу- 
гъан, далфидан бойлу гузель бир бала эди. Ни- 
яр дерстен сонъ, эвде анасыпа ярдым эткен 
сонъ, китап окъумагъа тутуна, Зулейха исе 
Султаннен корюшмеге чыкъа, чокъ вакъыты- 
пы онынънен кечире эди. Нияр, Зулейханынъ 
китапкъа авеслигини арттырмакъ ичюн окъу- 

гъан китапларыны макътаса, о, агъызыны ол- 
дыкъча ачып эсней, узун, ярашыкълы тыр- 
пакъларыны темизлей, я да, Султанны макъ- 
тай эдн. Сонь-соньундан дерслерден де сыкъ- 
сыкъ къала башлады. Анасына, дерске кетем 
деп, совхознынъ меркезиндеки ресторанда 
чалышкъан аласына бара эди. Онда барып 
башлагъан сонъ, Султаннен корюшмекни де 
вазкечти. Султан чокъ вакъыт кедерленип 
юрди. Онынъ не ичюн бойле япкъаныны 
якъын досты Ниярдан сорай эди. Нияр Сул- 
тангъа бир шей айтмаса да, Зулейха Султан- 
ны аласынынъ сёзюнен быракъкъаныны дуя 
эди. ‘Зулейха аласынынъ чалышкъан ерине 
бир вакъытлар Ниярны да алып баргъан эди. 
О Ниярны пек яхшы къаршылап алды. Сёз 
арасы, онда чалышкъан йигитлерни макътап, 
базыларынен къызларны таныш этмеге де 
етиштирдн. Дигер йигитлер исе, онынъ адыны 
айтып къычыра: «Я бизлерни бойле къызлар- 
нен пе вакъыт таныш этеджексиз»-- дер киби 
ишмарлаша, кулюше эдилер. Зулейханынъ 
аласы: «Меним мына бойле гузель къызларым 
бар, ялварманъ бакъайым», — деген киби ку- 
люмсирей эди. Иште, Зулейханынъ денъиш- 
месинде де бу къадыннынъ тесири буюк олса 
керек. Нияр, Зулейхадан не ичюн Султанны 
ташладынъ деп сорагъанда о: «Мен оны сев- 

мейим. Айса не ичюн онынъ башыпы кут- 
типъ?»— деп сорайджакъ оласынъмы, бала- 
лыкъта олгъан авеслик экен, иште, козьлери- 
ни бир нокътагъа тикерек — мен ресторанда 
аламнен берабер чалышкъан офицнапт Эк- 
ремии севем, деди. Нияр онъа бойле енгиль 
севгининъ сонъу яман олгъаныны анълата- 
джакъ олып чокъ чекишти, лякин, анълатып 
оламады. Нияр озь вакътында онъа янълышы- 
пы айтып анълатмадым, деп озь-озюне дары- 
ла эди. Ахыр сонъу, бу алны онынъ апа-баба- 
сына айтып анълатмакъ керек, деп тапыды. 

Зулейханынъ бабасы Ниярны кулер юзнег: 
къаршылап алды, айткъанларыпы буюк бир 
сабырнен динъледи. Сонъундан, бираз кулюм- 
сиреп: 

— Къыз балалар кийинмеге, киногъа бар- 
магъа севгенини ич кимсе ннкяр эталмаз, 
КЪЫЗЫМ. Лякин, сен де ондан эксик дегиль- 
синъ. Бабапъпынъ сени истегенинъ киби кий- 
индирмеге кучю ете. Озюнъе белли олгъаны 
киби, бабанъ бу сене гъиябий институтны би- 
тире. О шимди бизде шофер дегиль де, инже- 
нер. Эм ойле-бойле инженер дегиль... Инже- 
нер десепъ де, баре, инженер... 

Нияр сарыкъкъан башыны котерип, мен 
сизге бабамнынъ пасыл чалышкъаныны сора- 
магъа кельмедим, дер киби субетдешине ти- 

кильди. Мердан ака, Зулейханынъ бабасы, 
бирден не акъкъында лакъырды эткенлерини 
хатырлап: 

— Окъувына кельгенде, бу, эльбетде, 
джиддий меселе... Лякин, языкълар олсун, 
шимди вакътым ёкъ. Ярып эльбет, ярындап 
кечи ёкъ, меп онынънен мытлакъ лакъырды 
этерим, — деди. Нияр онъа кепе бир шейлер 
айтмакъ истеди. Лякіш... Лякин, олар ана-ба- 
багъа айтылмай. О къызларнынъ сыры сайы- 
ла, Нияр Зулейханынъ Султанны ташлап, ди- 
гер бир йигитпен юрип башлагъаныны ичте 
истемей амма, ие япсын?! Бу сёзлер Зулейха- 
нынъ апасы Қериме аптеге пек тесир этти. О 
къызыпыпъ низамлы ве тертнили олып, яхшы 
окьумасыны истей эдип. Зулейханынъ Ниярнен 
дост олгъанына эр вакъыт севние эди. Чюнки, 
балапынь тербиеси онынъ достына да багълы 
олгъаныны лек яхшы биле эдн. Қериме апте 
эр даим: «Нияр, сеп бизге сыкъ-сыкъ кель, 
къызым»— дей эди. 

‘Бойлеликнен арадан эки-учь йыл кечти. 
Энди юкъары сыныфта окъугъан Нняр ве 
сыныфдашлары дерстен тыш вакъытларда ве 
язлыкъ татильде тарлагъа чыкъып, апа-баба- 
ларына ярдым эте эдилер. Зулейха окъувда 
олгъаны киби, озюшшъ темӧеллигипи иште 
де косьтере башлады. Сыныфдашлары ве Ни- 


37 


яр памукъны 100—130 килодан арттырып 
джыйгъанда, Зулейха зорнен хирмангъа 50— 
60 килодан теслим эте эди. Достлары, я да 
оджалар бир шей айтаджакъ олсалар, — ку- 
чюм еткени къадар джыям, зиядесини сиз 
джыяберинъиз,— деп джеваплана эди. 
Сонъ-сонъундан, Зулейха къызларгъа да 
къошулмай башлады. Тарлагъа эр кестен сонъ 
келе, эр кестен эрте къайта эди. Тарлада ол- 
гъан вакъытларында да этеги толды деген- 
дже, памукъ тюплери сийрек олгъан ерге 
чыкъып, кунеште манълайыны ялтыратып 
отура бере эди. Бу вакъыт огълан балалар 
онъа: — Зулейха, башынһа кунь кечер, терек- 
лернинь талдасына, салкъынгъа кеч, — деп 
эрише эдилер. Не ичюндир, бойле вакъытларда 
оджалар да онъа бир къатты лаф айталмай, 
яхшылыкъиен анълатмагъа тырыша эдилер. 
10-нджы сыныфны битирмезден бираз 
эвель, Зулейханынъ анасы, торек хасталы- 
гьындан, апансыздан, ольди. Нияр бу куньлер- 
де онынънен бир лаф этмегенине бакъмадан 
Зулейханынъ яныгъына ортакълашты. Оны 
ялынъыз къалдырмамагъа тырышты. Сонъун- 
дан Зулейхагъа къалдыргъан дерслерини анъ- 
латты. Анасынынъ олюминден сонъ, Зулейха 
башына эсини топлап, баягъы бир шейлерни 
анълагъан киби олды. Ниярнен кене достлаш- 

ты. Дерслерине дикъкъат этип башлады. Айт- 
къанларына коре, сонъки нефесинде анасы 
онъа: — Нияр достынъны ынджытма, о пек 
акъыллы къыз. Ондан орьнек ал,-— деген. 

Бу эки къыз мектепни битирген сонъ, до- 
кументлерини бир институтнынъ, бир болю- 
гине бердилер. Яни, илериде экиси де агроном 
оладжакъ. Институткъа кирип, бираз окъугъан 
сонъ, Зулейха кеше денъишип башлады. 
Энди шеэр шарантына уйып, форсалы-форса- 
лы урбалар кийип, теагрлерге къатнап баш- 
лагъанда, студентлерни памукъкъа алып кет- 
тилер. Студентлер ичюн бу да бир девир. 
Мында сен ойле кийинесинъ, мен бойле юрем 
деген шей олмай. Дерслерден де къуртула- 
сыпъ, пе суаль бар, не джевап. Темиз авада 
аша, чалыш, ойна-куль. Энъ яхшы тарафы 
шунда ки, республиканынъ анги кошесинден 
кельгенинъе · бакъмадан, бир эвге толушып 
ята ве 2—3 кунь ичинде бир къорантаныпъ 
баласы киби олып къаласынъ. 

Ниярларны Сырдарья райопыныпъ Ленин 
адына колхозына алып кеттилер. Студентлер 
шакъа-шаматанен буюк бинанынъ кенъ, ярыкъ 
одаларына толуштылар, Нияр чемодан ве ер- 
гъаныны алып кельгендже, студент къызлар 
одапы болюклештиргенлер. Нияр ер къыды- 
рып оян-буян бакъкъан арада, одагъа эки 

къыз даа кирип кельди. Олар, учь къыз къапы 
якында ерлештилер. Шу куню Нияр мырза- 
чёлли учь къызнен таныш олды. Сёз арасы 
оларгъа Мирзачёльден кене бир къыз келе- 
джегини, о эвлерине урба алмагъа ксткеииии, 
къызиен якъын дост экенинин айтып, о кельсе, 
Мырзачельден беш къыз оладжакъмыз, деди. 

Студентлернинъ эксернети койнен таныш 


олмакъ пишон колхознынъ меркезине кеттилер. . 


Янъы танышлар, сырдарьялы беш къыз ке- 
ниш асфальт бл бойлап узанып кеткен буюк 
арыкъныпъ кенарындаки гурь даллы терек- 
пинъ тюбюнде отурдылар. Меркез мейданда 
музыка япъгъырады. Койде кузь акъшамла- 
ры пек гузель ола. Буллюр киби сувгъа тикн- 
лип, сёз башлагъан къызлар орталыкъкъа 
акъшам къаранлыгъы чёккенини дуймай къал- 
дылар. Бу ан бинанынъ азбарында къаверен- 
ки «Победа» пейда олды. Къызлар Ниярнынъ 
артындан машинагъа тараф чаптылар. Маши- 
падан башта Мердан ака, онынъ артындан 
Зулейха тюшти. Олар Ниярнен селямлашып, 
къызлариен таныш олгъан сонъ, ичери кирди- 
лер. Нияр „ерлерини косьтергенде, Зулейха- 
нынъ чыраны бозулды. Эвнинъ тёрюндеки 
къызларгъа бакъып алгъан сонъ, бабасына 
тараф чеврильди ве: 

— Бизге башкъа ер тапынъыз, баба,- деди. 

Къызларнынъ алдында Мердан ака къо- 
лайсыз вазиетте къалды, къызарды, этрафкъа 
бакъыиды. Нияр башыны тёбен алды. Дигер 
къызлар да онъа бакъып къалдылар. Мердан 
ака яваштан къапыдан чыкъты. Артындан 
чыкъкъаи Нияргъа:— Къызларны ташлап кет- 
мек бираз къолайсыз оладжакъ амма, мында 
къапы арасында ятмакъ да олмаз. Сен меним 
пчюц Зулейхадан эксик дегильсинъ, юрюнъиз, 
экинъизни ренснинъ эвине алып кетейим. О ме- 
ним пек якъын достым — деди. Нияр неге огъ- 


рагъаныны бильмеди. Козьлерини машина 
янында тургъан Зулейхадан алып: 

— Мен баралмам,-- деди. 

— Я не ичон бармайсынъ, къызым? 


Достынънен берабер отурмакъ яхшы дегиль- 
ми? 

Нияр башкъа сёз айтмай, къапыгъа догъ- 
ру айланды. 

Бойлеликнен, Зулейха ренснинь допатыл- 
гъан мусафирханесине ерлешти. Биринджи 
куньлери онынъ вакъыты пек шенъ кечти. 
Оны аласы да келип бакъып кетти. Эм бойле 
япкъаны ичюн, оны макътады. Лякин, арадан 
бир къач вакъыт кечер-кечмез, онынъ юреги- 
ни насылдыр бир джан сыкъысы кемирип баш- 
лады. Реиснинъ эвинде чокъ вакъыт мусафир- 
лер ола. Онынъ къадыны мусафир къаршыла- 

макътан бошап Зулейханен лаф этмеге вакъыт 
тапмай. Зулейхагъа сырдаш ола биледжек 
кнби къызлары, яки огъуллары ёкъ. Иштен 
сонъ, оюн-кулькю, шенълик исе, Ниярлар 
яшагъан эвде. Зулейха онда бармагъа, яшлар- 
нен къошулып ойнамагъа-кульмеге истей 
амма... кимге барсын? Ниярнен лаф этмей, 
мында ялынъыз яшагъан сон, башкъа досты 
да ёкъ. Куньдюзлери тарлагъа да бир озю 
кетип, бир озю къайта. Нормасаны толдурал- 
май. Бир-эки шеэрли къызларнен таныш олды. 
Лякин, сонъундан оларны да корьмеге козю 
олмады. Олар Ниярны ве онынъ достлары- 
ны — койлюлер, акъча ичюн джанларыны бе- 
реджеклер,— деп мыскъыллайлар. Эльбет де, 
бу сёзлер Зулейханынъ да зытына токъуна. 
Не ола экен Нияр азджа джыйса,-- деп ачув- 
лана, Зулейха. Лякин, бу къызларнынъ яп- 
къанлары да шей дегиль. Бутюн кунь отуралар, 
озьара лафкъа тутуналар, акъшам олып, кунь 
къонгъап сонъ, бу памукънынъ дер вакътын- 
да, фелянча бир кило берсе, къыркъ докъуз 
кило олып къалды, эллиге етсин, я да эки-учь 
кило берсе, элли беш кило олсун деп тилеп- 
меге башлайлар. Лякин, тюневин Зулейханы 
да масхара эттилер. Памукъкъа кельгенлери- 
не он кунь олгъанына бакъмадан, о нормасы- 
ны бир кунь биле толдырмады. Тюневин Нияр 

ве достлары онъа бешер кило бердилер ве эн- 
ди зенаатыныны ташла, деп дарылды- 
лар. 

Эртеси куню Зулейха эр кестен эвель тар- 
лада пейда олды. Уйлегедже пек яхшы джый- 
ды. Лякин, уйледен сонъ, ич бир ерде корюн- 
меди. Нияр ве достлары оны чокъ къыдырды- 
лар, лякин, тапып оламадылар. 

Йымырта сарысыны анъдыргъан кунеш, 
уфукътаки байырлар устюнде узун-узун излер 
къалдырып, байырлар артында гизленди. Эте- 
гини бошаткъан Нияр уфукъкъа козь 
ташлады да, этегини янъыдан багъла- 
ды. 

-- Ерге кьаранлыкь тюшкендже, ич ол- 
мадым, бир этек даа джыйяйым,-- деп, баш- 
лы ёлакъларына тараф ашыкъты. Лякин, па- 
мукъ тюплери арасында, памукъ уюми устюн- 
де яткъан къызны корип токъталды. Яваштан 
онынъ янына барды. Башта, о насыл акъыл- 
сыз экен деп тааджипленди. Сонъундан, бель- 
ки хастадыр, деп ойланды ве: 

— Туруньыз, хасталандынъызмы ёкъса? — 
деди, муляйым давушнен. 

Къыз къыбырданып, ашыкъмадан, яваш- 
тан догърулды. Къаршысында ким олгъаны- 
на эмиет биле бермей, агъызыны олдыкъча 
ачып, эснеди. Юкъудан шишкен козьлерини 

уфкъалады. 
кернлерек, 


беяз ве назик 1омрукъларынен 
Къолларыны эки тарафкъа ачып, 
къаршысындаки къызгъа бакъты. 
— Нияр?..— Утангъанынданмы, пасыл бир 
дуйгъудан, оныпъ чырайы агъарды. 


Нияр ачувдан озюни бираз баскъан 
сонғы; 
— Памукыны не пчюн бу вакъыткъадже 


теслим этмединъ? — деді. 

— Уйледен сонъ теслим этерим, деген 
эдим...— деди Зулейха тутулып. 

Нияр этрафкъа козь ташлады. Ич кимсе 
корюнмей. Памукъ тарласы устюне чёккен 
къаранлыкъ перде эп къоюлаша эди. Пияр 
памукъиы этсклерге толдыра башлады. Па- 
мукъ онъа гъает йымшакъ ве сылакъ киби 
корюнди. Нияр башта буны абайсыпмады. 
эп толдыра берди. Лякин, тюбюне далгъаи 
сайын эллери даа да сылапа берди. Акъшам- 
дан да чыкъ тюше экси даа, деп ойланды ве 
этеклернинъ экисипи Зулейхагъа котертти, 
къалгъаныны да озю алып, хирмангъа тараф 
кеттилер. Табельджи памукъпы чеккен соп», 
яваштан этеклерни ачып, къолуны ламукъ- 
нынъ ичине сокъты. Бирден чырайы депъиш- 
ти ве афакъанлы сеснен: 

— Бу зепаатпен сиз огъраша экенсиз даа! 
Беш-алты куньден берли бу адамны тутамай 

эдим. Бунынъ ичюн къаранлыкъкъа къалды- 
пъызмы?— деди. Зулейха неге огърагъаныпы: 
бильмеди. 

Агъыр тюктен зорукъып, сют киби беяз 
манълайында тер тамчылары чыбыргъан Нн- 
яриынъ устюнден къайнагъан сув тёкюльген 
киби олды. Огюндеки памукъ толу этеклерни 
кенаргъа сюрип, Зулейхагъа якъынлашты ве 
къалтыравукъ сеснеи: 

— Достларынъа косьтерген унеринъ бу- 
мы? Намуссыз,— дегенини озю дуймай къал- 
ды. Зулейхагъа арды-сыра Ниярпынъ достла- 
ры — мырзачёлли къызлар, якынлаштылар 
ве: 

— Чалышмагъа бильмесень дс, ийлекяр- 
лыкъны, хурназлыкъны биле экенсинъ, утан- 
маз! Юзюмизии къызарттынъ. Сен ялынъыз 
озюнъни дегиль де, бугюн кьызларпы масха- 
ра эттинъ,— дедилер. 

— Ялынъыз къызларны дегиль, бизлерни 
де утандырды бү,— деди, даа шимди этегини 
бошаткъан бир йигит. 

Зулейханынъ вуджудындан электрик токы 
кечкеп киби олды. Чюнки, Зулейха, о йигит- 
ни бегене эди. Бегене дегиль де, догърусыны 
айткъапда, чип юректен севе эди. Онъа севги 
акъкъында бир сёз айтмаса да, бу йигит ичюин 
чокъ геджелерии юкъусыз танъ аттырды. 

Юрегинде бу вакъыткъадже ич бойле дуйгъу 
олмагьан эди. 

Зулейха эйкель киби къатып къалды. Со- 
нъундан не олгъаныны бильмей. Хирмандан 
насыл чыкъты, эвге не вакъыт къайтты, озю 
ҡъайттымы, ёкъса бирев кетирдими?.. 


.. Зулейха ачыкъ пенджереден Ниярлар 
яшагъан, ай ярыгъында гурь даллы тереклер 
арасында даа да дюльбер корюнген буюк би- 
нагъа тикильди. Ондан сес-солукъ ишитиль- 
мей эди.— Элял чалышкъан адамнынъ юкъу- 
сы да татлы ола, — деп ойланды. Юрегининъ 
агърысына даяналмай козьлерини юмды, 
онынъ козьлери алдында кене бурчакъ киби 
тер тамчылары чыбыргъан тегиз манълай, 
къарылгъач къанаты киби эки тарафкъа со- 
зулгъан сим-сия къашлар ве нефретли бакъыш- 
лы козьлер пейда олды. Юреги чапаланды. 
Ойланды, бутюн гедже ойланды. Ахыр-сонъу 
буюк чемоданыны алды, ренснинъ эвини терк 
этерек ёлгъа чыкъты. Бу кетишнен о догъру 
Ниярнынъ янына бараджакъ. Достларындан 
афу сорайджакъ... 


46 


ЭЛЕМЛИ КОЗЬ ЯШЛАРЫ 


Сабадан акъшамгъадже ер юзюие алевли 
шавлелерини сачкъан кунеш нпает юксек 
къырлар артына саркъты. Елемликли яз акъ- 
шамы кельди. Иштен къайткъан адамлар, 
алель-аджеле, иш урбаларыны ташлап, кийи- 
нип-кьушанып, шенъ чалгъы давушы янгъы- 
рагъан, давул домпылдагъан кок боялы С) 
ге догъру кеттилер. Онда той кете. Совхоз- 
нынъ агрономы Эльвира Муслядинова Зе- 
керья Османовгъа эрге чыкъа. Той бахшыш- 
ларыны къолтукълары астына къыстырып 
кетмекте олгъан мусафирлер бири-бирлерине 
тааджипнен: 

— Бу насыл олды я, Эльвира Шевкетни се- 
ве эди де?! | 

— Оджанынь койге кельгениие беш ай 
олмады, энди той япа! 4 

-- Худжур шей. Шевкет деп ойландыкъ, 
Зекерья олып чыкьты! 


47 


— Эр алда Эльвнрагьа Шевкет ляйыкъ 
эди. 

— Табиатлары келишмегендир даа. 

Бундан эки йыл эвельси кой хозяйствосы 
институтыны битирген Эльвира догьру «Танъ» 
совхозына келип тюшти. Тирнекли чалышу- 
вынен, хош муаммелесинен ве хусусан, ишке 
садыкълыгъынен джемаатнынъ козюне кирди, 
оларнынъ урьметиии къазанды. Совхоз меха- 
низаторы Шевкет исе, бу далфидан бойлу, 
ири, къара козьлю, эсмери дюльберге юректеп 
урулды. Эльвира да бу къызыл черели, кулер 
юзлю, чевик арекетлі йигитке самимийлик 
:беслесе керек ки, топлашувларда, клубларда- 
ки эгленджелерде, джыйынларла, байрамлар- 
да эр даим Шевкетнинъ янында булунды. Бир 
кунь ола, оларнынъ эвленеджеклерине, бир 
сачакъ астында эв-баркъ къураджакъларына 
ич кимсе шек-шубе этмей эди. Мына, шунынъ 
ичюн де, бугуньки той совхоз джемаатыны 
къувандырмакътан зияде, айретте къалдырды. 

Догъру, эки дживан арасыпда сувукълыкъ 
бираз эрте башлады, лякин, буны джемааттан 
пек азы эследи, чюнки, койге япъы кельген 


оджа Эльвираныпъ юрегине, козьге эсленме- . 
‚ден, айланчыкълы ёлларнен келип кирди. Оджа 


адыны ташыгъан бу эрифии, не ичюпдир 
бильмем, совхозда ич кимсе бегенмеди. Онынъ 

юзюндеки суный тебессюм, халкънен муамме- 
лесиндеки ерли-ерсиз муляйимлик, серт бир 
ель киби, адамларны ондан четлештире бер- 
ди. Тек бир Эльвира, козьлери севги пердеси- 
пеп орьтюлген Эльвира, бу адамнынъ ялдыз- 


лы къылыф астындаки куфлю юрегини корь- 
меди ве сезмеди. 


Куньлернинъ биринде, мектеп талебелери- 
пи памукъ джыймагъа чыкъардылар. Зекерья 
балаларны тарлада къалдырып, озю шипан- 
гъа келип кирди. Онда Эльвира бир озю эди. 
Джеп дефтерине насылдыр бир къайдлар япа 
Эди. 

— Хош кельдинъ, Зекерья!-- деди Эльви- 
ра, къара козьлерини онъа котерип, — буюр, 
отур. А 

Зекерья онынъ яй киби созулгъан къашла- 
рына, узуп кирпиклерине, кунештен бираз 
даа сияргъан эсмери юзюне сукъланып бакъа- 
ракъ сонъки дарбени эндирмеге азырланды. 

— Бу орталыкънынъ тильнен тасвир этиль- 
мез дюльбер манзарасы, дерсинь, махсус сев- 
далар ичюн яратылгъан. Кокке узангъаи сель- 
билер пытакъларыны къыз сачлары киби голь- 
ге саркъыткъан сугют тереклери, яз чилле- 
синде биле къарлы дагълардан эскен серин 
еллер... Хусусан акьшамлары къаранлыкъ 

тюшкен сонъ... Шунынъ ичюн олса керек, ге- 
джелери севдалар бу орталыкъта топлана- 
лар, бульбуллер киби отелер. Бир фаркъы ол- 


са, о да — бульбуллер терек далларында, сев- 


далар нсе, терек тюбюнде... 

Зекерья къыскъылдап кульди. Онынъ зифт 
къара инджечик мыйыкълары кемерлешкен 
киби олды. 

— Бойле шейлернен меракълапсанъыз ке- 
рек, — деди Эльвира ве озю де кулюмсиреди. 

— Ёкъ, джаным, биз иш адамларынынъ 
бойле шейлерге вакъыты къалмай. Тюневин 
акъшам педсоветимиз кеч битти. Ятмаздан 
эвель чыкъайым, бираз темиз ава алайым 
деп, бу тарафларгъа айландым. Бакъсам, чокъ- 
ракъ башындаки чинар тюбюнде эки «буль- 
буль» отюше. «Севем! Тек сени севем! — дей 
эркек давушы. — Айткъанларына ннанма, мен 
онынънен ялынъыз шакъа этип юрем. Онынъ 
озю мени севе, артымдаи дели-диване олып 
оре. Бильмейнм, якъамны ондан насыл бо- 
шарым»... Мен бу сёзлерни ишитип, шу йигит- 
нинъ якъасына асылгъан анкъав къыз ким 
экен, деп ойландым. 

— Я о йигит ким эди? 

— Ким олсун, анавы шаплавыз тракгор- 
джы, мазутлы бар да, Шакирми, Шевкетми, 
недир шу онынъ ады... 

Эльвира, озюнинь хабери олмадан, отур- 
гъан еринден атылып турды. Юреги пычакънен 
тельчеленген киби сызлады. Зорнен озюни 
эльге алды. 

— Не япаджакъсынъ, бойле шейнен къо- 
пайгъан яшлар да бар, — деди. 

Деди амма, юреги Шевкетке къаршы неф- 
ретиен толып ташты. Дерсинъ, онынъ энъ са- 
мимий дуйгъулары, юрек ислери аякъ асты- 
на алынды, чамургъа булгъаланды... 

Къуванчнен къанаатленген Зекерья ши- 
пандан чыкъкъан арада, онда: чапмакънен. 
нефеси тутылгъан Шевкет пейда олды. 

— Эльвира, бу насыл шей, машинанен 
джыйыладжакъ тарлагъа мектеп балаларыны 
кьойгьансыны? 

Эльвира онынь юзюне биле айланып бакъ- 
мады. 

-- Не япкъанымны озюм билем,— деди.— 
Қһарышма, бар озь ишинънен огъраш. 

-- Эльвира, сен не айтасынь шу? 

Эльвира афакъанлы ири козьлерини Шев- 
ветке тикип: 

— Не айткъанымны озюм билем,- деди 
ве чевирилип кетти. 

Бир къач куньден сонъ, совхозда топла- 
шув олды. Шевкет клубкъа эр кестен огюне: 
келип, ер алды ве Эльвираны бекледи. Лякин, 

‘севимлиси корюльмеди. Энди топлашув баш- 
лайым деп тургъанда, онынъ беклеген адамы 


къапыда Зекерьянен пейда олды... 
Топлашувда памукъ джыювнынъ кетиша- 
ты акъкъында къызгъын лакъырды олды. 
Шевкетте сёзге чыкъты. Памукъ машинала- 
рынынъ азырлыгъыны, бугунь-ярын памукъ 


джыймагъа башлайджакъларыны айтты. Се- 


вимлисипинъ адыны тильге алмайджакъ олса 
да, нуткъынынъ сонъунда олдырамады, видж- 
дан талабынен айта къойды: 

— Мени агрономымыз Муслядинова аркъа- 
дашнышы япкьанлары тааджиплендире, — 
деди.— Низам-тертип бакъаджагъы ерине, 
мектеп талебелерини машицапен джыйыла- 
джакъ картагъа къойды. Агрономнынъ бу ме- 
сулиетсизлигине къаршы дирекция тарафын- 
дан къатты чаре корюльмесини талап этем... 

Эльвиранынъ башындан ашагъы къайнагъан 
сув тёкюльген киби олды. «Зекерьянынъ 
айткъанлары догъру экеп, деп окюнди.— Он- 
дан башкъа, джемаат огюнде мени тап бу 
къадар масхара этмез эдн...» 

Зекерья, зеэрли бий киби, бу эки дживан- 
нынъ арасында орюмчек ювасыны оре берди. 
Чокъкъа бармадан, джемаат ортасында, 
«Эльвира оджагъа эрге чыкъа экен», эмиш-де- 
мишлери даркъалды. Сабыры энди богъазы- 

на тирельген Шевкет, тарлада р 
бир озюнеп расткелишип: 

-- Эльвира, тоюнъыз оладжакъ дейлер, 
бу лакъырды догьрумы?-- деп сорады. 

-- Ондан санһа не? 

— Я бизим достлыгъымыз?... Севгимиз- 
нинъ эбедийлиги акъкъында бир-биримизге 
берген сёзлеримиз?.. 

— О сёзлер бош шей экен. Бар, олар- 
ны чинар тереги тюбюнден араштыр... Мен 
сенинъ якъанъа асылып къалмакъ истемей- 
им. 

Эльвира бирден кери бурулып, . тарлада- 
ки адамларгъа догъру кетти. Шашкъан-шаш- 
малагъан Шевкет онынъ артындан бакъып 
къалды. Бакъты амма, Эльвиранынъ козьле- 
ринден тӛкюльген яшларны корьмеди. 

Иште, бугупь той! Зилли даре ве давул- 
нынъ думпулдылары бутюн совхозгъа джай- 
рады. Мусафирлер эп келелер. Тек бир Шев- 
кет ёкъ. Къошму койге кетти дейлер... 


с 


Яш келиниен кневнииъ омюрлери бир къач 
ай тынчлыкъ ве муаббетликте кечти. Эльвира 
эвленгенине не къувана ве не де пешман ола 
эди. Тюшюнгени киби, Зекерья Османов аиле 
омюринде де незакетли, яхшы муаммелели 
бир адам олып чыкъты, дерсинъ къуш агъы- 

зындан биле чёп алмайджакъ. Эльвиранынъ 
тынчлыгъыны бозгъан бир шей олса, о да, 
Шевкетке беслеген эски севгисининъ ве со- 
нъунда къозгъалгъан нефретининь кяде бир 
юрегини сызлатмасы эди. «Шевкет не ичюи 
мени алдатты, биз бири-биримизни чин къальб- 
ден севе эдик де?» суали онынъ акъылындан 
да, юрегинден де чыкъмады. 

Денъизнинь бирден шапырып-копюргени, 
фуртуна къопаргъаны киби, Зекерья Осма- 
новнынъ деньншмеси де апансыздан башла- 
ды. Яш келинчекнинъ пиширген ашларыны 
эвельден макътай-макътай, пармакъларыны 
ялап ашаса да, энди оларны «дадсыз-тутсыз 
боткъагъа» ошатты ве совхоз ашханасына 
алышты, къадыны штан джиклерини утлемеге 
билмей экен, «сен къадын дегиль, чобан ол- 
мақъ керек эдинъ», деп океленди. Эльвира эп 
тарлаларда юре экен, «мени бакъмайджакъ 
олсанъ, не ичюн эрге чыкътынъ», деп бурчан- 
лады. 

Ильк баарь эди. Эльвира эрте-ярыкъ ту- 
рып, керз чызмаларыны аякъларына сокъты 
ве суварылмакъта олгъан тарлаларгъа кетме- 
ге азырланды. 

— Акъыз, потюклеримни темизлединъми? 
Сабалыкъ ашым азырмы?— Бу, янаша одада 
акъ чаршафлы кровать устюнде кейф чатып 

яткъап Зекерьянынъ давушы эди. Онынъ эмир 
этиджи сеси Эльвиранынъ багъырына юзлер- 
пен Іше олып санчыды. Энди, баягъы вакъыт- 
тан берли ичинде топлапып кельген ачувы 
богъазыпа тыкъылды. 

-- Мен санъа дая дегилим, — деп багъыр- 
ды Эльвира. — Потюклеринъни озюнь темиз- 
ле. Ашынъны да озюнъ азырла. Ишлеген тек 
бир сен дегильсинъ. 

Янаша одадан насылдыр бир патырдылар 
ишитильди. Недир, ерге тюшип, янгъырап пар- 
лаиды. Шу арада софагъа Зекерья чыкъып, 
бир элинен Эльвиранынъ къабарыкъ сачла- 
рындап къапышлады, экинджисини де онынъ 
башы устюне котерип... 

Зекерьяпыпъ котерильген эли бир къач са- 
ние анада асылып къалды. Опыцъ афакъан- 
лы козьлерине бир ан ичинде къоркъу ве те- 
ляш тюшип, софанынъ босагъасында къучакъ 
баласынен пейда олгъан къадынгъа бакъып 
къалдылар. Къадынныпъ артындан ичери ча- 
пып кирген дёрт яшар огъланчыкъ, Зекерья- 
пынъ аякъларына сарылып: 

— Бабам! Бабачыгъым!— деп къычырып 
йиберди.-- Энди сени ич бир якъкъа йиберме- 
миз... 

Балалы къадын огълунынъ къолундан 
тутып кери чекти ве: 


55 


а аа е - 


— Ташла оны, эллеринъни булаштырма,- 
деп сертийди.- Ойле адамдан баба олмаз. 

—`Муслиме, сенинъ айткъанынъ педир? 
Мен сени де, балаларымны да, кене эвелькиси 
киби... 

Зекерьянынъ шашкъын козьлери балалы 
яш къадыпнынъ нефрет толу бакъышынен ча- 
тышты. О сусты. 

— Мен санъа кельмедим,— деди Мусли- 
ме.— Мухтадж дегильмиз. Сенинъ масхара- 
лыгъынъны совхоз адамларына мыпа бойле 
яш къызларны якъмаздан эвель айтмагъа 
кельдим. Сенинъ ким олгъанынъны бильсин- 
лер де, янынъдан ксчкенде этеклери санъа 
тийсе, онынъ уджларыны кесип атсынлар... 

Неге огърагъаныны анъламагъан Эльвира, 
тюбюнден кесильген яш фидан киби, бирден 
ерге серильдн. Эси кетти. Муслиме сувгъа 
чапты. Зекерья исе, теналыкътан файдала- 
нып, азбаргъа атылып чыкъты ве зуваджакъ 
олды. 

Бу вакьыт, элинде мазут кьопкьасы олма- 
сы узре ёлдан кетмекте олгъан Шевкетнинъ 
козюне Зекерьянынъ пешинден: «Баба! Баба- 
чыгъым!»—деп чапкъан бир огъланчыкъ илиш- 
ти. Эвельден де бу адамгъа чокъ ишанч бес- 
лемеген Шевкетнинъ юрегини кедерли шек- 
шубелер сарып алды. О къопкъасыны ёл ке- 

нарына ташлап. эки адымда Зекерьянынъ ар- 
тындан етти. Мазутлы элинен онынъ акъ бы- 
джагъынынъ енъинден къапышлап: 

— Эвге таба юр, лаф бар...— деду. 

Зекерья бир шейлер дейджек олды, лякин, 
Шевкет онъа къулакъ асмады, тарткъычлап 
оны софагъа кирсетти. Бакъса, таныш олма- 
гъан яш къадын, череси ап-акъ кесильген 
Эльвиранынъ башында тиз чёкип, онъа сув 
ичире. 

Шевкет де шу ерде тиз чёкти. Эльвира 
бир къач ютум сув ичкен сонъ, узун киприк- 
леринен орьтюли козьлериш ачты. 

— Тынчлан, Эльвира, тынчлан джаным, — 
деди Шевкет. — Кечер, эр шей кечер... Мен 
докторны барып чагъырайым. 

Эльвира козьлерини бир даа юмып, ду- 
дакъларыны зорнен арекетлендирди: 

— Багышла, Шевкет... янъылгъаным... 
Бу вакъыт онынъ янакълары устюнден элем- 
ли козь яшлары тыгъырып тюштилер. 

БАШЫМНЫНЪ УДЖУНДАСЫНЪ, 
АНАЙЫМ 


Кунь догъды, шаваелер нир сачты эп лқоыҡта, 
Сен ёқъсынъ дюнъяда, амма мен къалдым саст; 
Бу гузель аяткъа, бу азиз топракъкъа 
Асретли башынъны котер де бир бакъ! 


(С. ЭМИН). 


Буюк бинадан хошиутлыкънен чыкъкъан 
Эдие къаршыдаки гуль тюкянына тараф чап- 
ты. Сабырнен сайлап-сайлап алгъан тазе 
кузь чечеклеринден буюк бир десте япкъап 
сонъ трамвай токътагъан ерге кетти. Че олса 
олсун, поездгъа етишмек керек. Саатине бакъ- 
ты. Вакъыт аз къалгъан. 

Эдие вокзалгъа кельгенде поезд энди пер- 
рондаки адамларнынъ эксерисини джыйыш- 
тырып алгъан, кетмеге азыр эди. Эдие къо- 
лундаки билетине биле бакъмадан, къаршы- 
сындаки вагонгъа минди ве ортагъа таба джы- 
лышты. Ниает, ерини тапты. Пендежеренинъ 
янында. Чемоданчыгъыны ерлештирген сопъ, 
къолундаки гуллерини де стол устюне къойды. 

Арадан чокъ кечмедеп, аякъ устюнде юр- 
ген адамлар да ерлештилер. Сес-шамата ке- 
силЬдиИ. 

Поезд тезлигини арттырып, Ташкенттен 
узакълашмакъта эди. Тышкъа бакъкъан Эдие 

«Ташкент пек денъишкен, инсан урбанеи, ше- 


эр гузель биналарнен ве ешилликлернен яра- 


шыкълыдыр, дегенлери акъикъатен де догъру 
экен» деп ойланды, Чарсу, Навоий сокъагъы. 
Чилапзар... Бу ерлерни танымакънынъ чареси 
ёкъ. 

Эдиенинъ акълына республиканынъ чешит 
кошелеринден Ташкентке архитекторлар кон- 
ференциясыпа кельген ве озь аралары якъын 
таныш олгъан достларына берген сёзю тюш- 
ти. Олар ярын саба бутюн шеэрни айланып 
чешит республикаларнынъ къуруджылары 
тарафындан къурулгъан эвлерни бакъа- 
джакъ эдилер. Буны япалмагъанына чокъ 
языкъсынды. 

Сонъки йылларда о ашыкъчанлыкъ адети- 
не къапылды. Кеткен еринден тездже къайт- 
магъа ашыкъа. Ашыкъкъанындан базыда 
япаджакъ ишини де унута. Институтта да 
бойле япа эди. Татильге чыкъаджакъ вакъыт- 
лары якъынлашса, кроватынынъ ‘тюбюнден 
Къаверенки чемоданыны чекип чыкъара да, 
ёл тедареги корип башлай эди. Гуя эвлерине 
къайтаджакъта етиштиралмайджакъ. Бир 
одада яшагъан къызлар онъа бакъа да, 
шакъылдап кулюп йибере эдилер. 

Қъызлар курстаи кечмек ичюн берген им- 
тианларны мувафакъиетли битирген сонъ бир- 

ге киногъа бармакъ, раатлыкъ багъчасында 
кезиимек киби мерамлары олгъаныны Эднеге 
де айта эдилер. Эдие де мытлакъ оларнен 
бирге оладжагъына сёз бере эди. Лякин дост- 
ларына сёз бергенини автобуста, я да шим- 
дики киби вагонда хатырлай эди. 

Хаялгъа . далгъан къызнынъ къабарыкъ 
кокюслерн къалкъып-къалкъып эндилер. О 
вакъыт бунъа эсас бар эди: анасыны корьме- 
ге, онынънен лакъырды этмеге ашыкъа эди. 
Я шимди неге ашыкъа? ј 

О эгилип, столнынъ устюндеки кузь чечек- 
лерини къокълады. Сонъ оларгъа тикилип 
терен ойгъа далды. Бу сой чечеклер оларнынъ 
столынынъ устюнден баарьден кеч кузьгедже 
бир вакъыт эксик олмай эди. Кузь чечеклерн- 
ни Эдиенииъ апасы Эмине апте пек севе эди. 
Эмине апте эки лафнынъ биринде, инсаннынъ 
яшамасы ишон ярыкъ ве кениш эв, темизлик, 
паклик керек, дей эди. Эднелернинъ эви ана- 
сынынь истегени киби буюк дегиль эдн. Ля- 
кин эвнинъ огюндеки чешит гуллер ве че- 
чеклер кечь кузьгедже азбарнынъ гузеллигине 
гузеллик къоша эдилер. Бир купь саба эрте 
азбаргъа чыкъкъан Эмине апте гедже ягъгъан 
къариынъ тюбюнден кулюмсиреген киби 


къарап тургъан чечеклерге дикъкъатнен бакъ- 
ты да: 

— Мен бу чечеклерни пек севем, Эдие, 
олар пек дюльбер, назик ве бунунънен бирге 
чыдамлылар, — деди. қ 

Эдиенинъ анасы акъикъатен де гузель, на- 
зик, лякин чыдамлы чечеклерни, гуллерни, 
ирадели адамларны сезе эди. Эм озю де ой- 
лелеринден эди. 

Улу Ватан дженкинде кельмешек фашист- 
лер он еди яшыпдаки къыз къардашыны сен 
комсомолсынь деп козюнинъ алдында аткъан- 
лар. Ондан сонь” арды-сыра дженктен са- 
бырсызлыкъцен беклсген якъынларындан 
кьара хаберлер алгьан. Соньки йылларда 
онынъ 0310 дешетли хасталыкъкъа огърагъан 
эди. Лякин буларнынъ ич бири онынъ челик 
прадесини букюп оламады. О кене гузеллик- 
пи коре, гуль ве чечеклерни севе эди. 

Эдие бу сой хасталыкъиен чекишкен адам- 
ларны аз да олса корьди. Олар агърынынъ 
зорындан озьлерини къоймагъа ер тапалмай, 
тёшеклери ичинде чапалана эдилер. Лякин 
Эмине апте оларгъа бенъземей эли. О джан 
алып. джан бергенде биле къапыдан кирген 
адамны кулер юзнен къаршылап ала, агъры- 
нынъ зорындан манълайындан бурчакъ ки- 
би тер чыбыргъанына бакъмадан, кельген 
адамнен незакетнен лакъырды этмеге тырыша 
Эди. 

Эмине апте бу хасталыкъкъа Эдие инсти- 
тутпывъ экинджи курсында окъугъанда огъра- 
ды. О вакъыт эвлерине кельген Эднени тув- 
гъан анасы эр данмкиси киби азбар ичинде 
дегиль де сет устюнде къаршылап алды. Эдие 
къапыдан киргенинен анасы дерал догърулып, 
ястыкъны артына чекті, яткъаныны къызып- 
дан гизлемек истеди. Эдие буны абайла- 
ды эбет. Усть урбаларыны чыкъарып чуйге 
ильди де, келип анасынынъ янына отур- 
ды. 

— Аначыгъым, бу сефер мен сени пек 
сагъындым, сагълыгъынъ яхшымы?— деп, ана- 
сынынъ юзюне, козьлерине бакъты. 

Эмине апте козюндеки денъишикликни, 
солгъунлыкъны косьтермемеге ынтылды, яваш- 
тан кулюмсиреди. Лякин Эдиенинъ чырайы 
бирден денъишти, козьлериндеки шенъликни 
къоркъу, эеджан алямети ортти. 

— Санъа не олды ана, азгъансынъ, чырай- 
ынъ къачкъан... 

Анасы дамарлары къабарып тургъан эли- 
ни Эдпенинь памукъ киби йымшакъ эллери 
арасындан алып къызынынъ сачларыны сый- 
пады. 

_ — Бир шей олмады, балам, эки-учь кунь 
бираз кейфсизлендим. Сувукь тийгендир 
даа.— Бираз тошюнджеге далгъан киби токъ- 

талды. Сонъ кулюмсиреди ве сёзюни девам 
этти: 

— Азгъансынъ, дейсинь. Меним тулупыма 
сыгъмайджакъ киби семиз вакъытым олдымы, 
ёкъса, — деп кульди.— Сен шеэрде семиз къа- 
дынларны коре-коре козьлерипъ алышып 
къалгъан, гъалиба, шунынъ ичюн шимдин мен 
санъа арыкъ корюнедирим. 

Бу шакъадан ана — бала экиси де кулюш- 
тилер. Эдиє анасыны къучакълап: 

— Азиз аначыгъым, хасталанма, сенинъ 
чырайыиъ къачса меним юрегим сола, — деди. 

Анасынынъ юзюне бирден джиддийлик орь- 
ТІОЛЬДИ: 

— Къызым, меним арзум даа ерине кель- 
меди, сеп буны яхшы билесинъ. Шунынъ ичюн 
де хасталанмагъа акъкъым ёкъ — деди. 

— Шубеленме, апачыгъым, истегипъни 
мытлакъ ерине кетпририм,- деди о. 

Эдне даа мектепте окъугъанда купьлер- 
ншғь биринде бабасынен бираз давалашкъан 
эдилер. Мектептен къайткъан Эдие, эвге аша- 
магъа кельген бабасына: 

— Баба, сиз тракторджыларынъызны эр 
даим макътайсыз. Баш ёлнынъ япындаки бу- 
юк картаны да олар сюрдими? 

— Сёзсиз, олар,— деди бабасы. 

— Машшалла оларгъа, памукъ тарласыны 

дегиль де, дерсинъ омюрииде сабан корьме- 
ген къыртыш ерни авдарып чыкъкъанлар. 
Олар ср сюрмеген де, адам киби кесеклерни 
юварлатып кеткенлер... 2 

Оларнынъ япкъаныпа ачувлаигъан баоа 
еринден атылып турды да: 

— Эдие, сен даа яшсынъ, бупъа акъылынъ 
стмез... Умумен бойле шейлерге къарышма,— 
деди. 

Сет устюнде чорап орьмекте олгъан Эми- 
не апте ишииден токъталып, кулюмсиреди: 

— Сен акъыллысынъ, Эдие, лякин сачынъ 
узун. Буларнынъ илле бир де бири ҡъыскъа 
ола тургъан, — деди. 

Эдиенинъ бабасы Эмине аптеге тараф че- 
вирильди: 

— Сенинъ кин туткъан адетинъ ёкъ эди 
де, Эмиие, черик асырдан эвель олып кечкен 
вакъианы даа унутмадынъмы?— деди. 

— Ёкъ, Решат, мен оны кин оларакъ чокъ- 
тан унуттым. Лякин къайнатамнынъ «бунъа 
акъылынъ етмез» деген сёзюни не ичюндир 
бильмем, ич унутып оламайым. Раметли къай- 
натам чокъ кечмей янълышыны анълагъан 
эди. Лякин оны мен тошюнип чыкъаргъаны- 
ма инанмагъан эди... | 

Эдне олар не акькьында лакъырды эткеп- 
лерини анъламай кя анасына, кя бабасына 

тааджипнен бакъып къалды. Сонъундан апасы 
онъа эписини анълатты. 

Оларнынъ ЯНЪЫ эвленген вакъытлары 
экен. Эдиепинһ бабасы янъы эв къура. Сыра- 
пен къурулгъан дёрт оданынъ огюндеки джам 
софанынъ бир башына ашхана япмакъ керек 
ола. Бу акъта усталар да, Эмпие аптенииъ 
къайнатасы да чокъ тюшюнип — ташыналар. 
Япъы къурулгъан эвии сыкъ-сыкъ келип бакъ- 
къан яш келинчек , Эмине, ашхананы сол та- 
рафта къурмакъ керек олгъаныны айта. «Ой- 
ле япсакъ, софагъа кунеш нурлары яхшы тю- 
шер, ярыкъ олур», дей. Усталар бири-бирине 
бакъып кулюмсирейлер. Келининдеки бу дже- 
саретни корьген къайната эп думанлат- 
къап чубугъыны агъызындан алып, кулюмси- 
рей де: 

— Келшь сен акъыллысынъ. Мен бунъа 
ич шубе этмейим. Лякин бунынъ киби джид- 
дий меселелерни чезмеге сачынънынъ узун- 
лыгъы кедер этер беллейим. Сачы узуннынъ, 
акъылы къыскъадыр,— деген шакъа тар- 
зында. . 

Буны акъарет деп бильген Эмине эллери- 
нен бетини къапатып оларнынъ янындан 
къачып кеткен ве бир даа эвни келип бакъ- 
магъан. Эвни къайнатасынынъ дегени киби 
япкъанлар. Арадан баягъы вакъыт кечкен. 

Куньлернинъ биринде къапы огюнде отурып, 
эвни козьден кечирген къарт, ичери кире ве 
келинине: 

— Къызым, сенинъ сёзюнъ догъру олып 
чыкъты, лякин мени бир шей гъает тааджип- 
лендире, сен оны къайдан бильдинъ? Екъса 
бириси айттымы,--деген. Эмине апте бу ишанч- 
сызлыкъны эр даним элемнен хатирлегеи. «Бу 
сёзни мен черик асыр дегиль, бир асыр кечсе 
биле унутып оламайджам... Омюримде бойле 
алларгъа чокъ раст кельдим, къызым», — де- 
ди анасы. 

Шундап сопъ Эдненинь юрегине анасыпынь 
истеги кирди. О, гедже-куньдюз бу истек- 
нен яшады. Чокъ кечмей Эдие мектепни би- 
тирип, къолуна аттестат алды. Эртеси куню 
Эднелернинъ эвине сой — соп топландылар. 
Бири-биринен акъыл таныштылар. Эдпенинъ 
дайысы сёзюни кестирип айтты: 

— Эмине, сен яхшы тюшюнип бакъ. Янгъыз 
бир къадынсынъ. Решат агъанынъ эвде 
олгъанындап олмагъан вакъытлары чокъ. 
Къызынъ Эдне мектепке кеткеиде биле дегир- 
меининъ янындан бурулып, къарасы козьден 
гъайып олгъандже онынъ артындан бакъып 
турасынъ. Я оны узакъ ерге йиберип де, йыл- 
да бир кере корьсенъ бу айрылыкъкъа .дая- 
нып олурмы экенсинъ, — деди. — Бизге якъын- 

джа ерлерде институт ёкъмы ёкъса? Бар! 
Барсын, онъа кирсии. 

“Апа эр кеснинъ лафыны дпиъледи, эр кес- 
кс къулакъ салды. Эдиени Ташкентке йибер- 
мей, озьлерипе якъынджа ердеки ииститут- 
къа кирсетмек къарарына кельдилер. Эр кес 
кеткен сопъ, кечь маальде, Эдпе юкъламагъа 
яткъан анасынынъ башы уджупа барып отур- 
ды: 

— Анам, мен арихитектор оладжам. Шу- 
пынъ ичюп де Ташкентке кетем,- деди яваш- 
тап. Анасы башта къызыныпъ не дегенини 
апъламагъан киби бакъып къалды. Со- 
пьундан, 1оз1юни шадлыкь алямети къаплады: 

- Ат изини тай басар, дегенлери будыр 
даа,— дедн яваштан. — Лякин мен ялынъыз 
хаялпец яшадым. Къызыма исе опы омюрде 
япмакъ ичюн бутюн шараит бар, — деп ойлан- 
ды.— Бар, бар къызым, меп шимди къыркъ 
дегиль, сексен, юз ольчеп бир кестим. Бар, 
окъу, — деди. 

Эдие эртеси куню ёлгъа чыкъты. Инсти- 
туткъа кирди. О эвлерине сыкъча бармагъа 
тырышса да, дерслерининь къыйынлашып 
кеткенинден зорнен айда бир кере ёлгъа чы- 
къа эдн. Бу яшына кельгендже анасынынъ 
янындан бир ерге чыкъмагъан къызъга башта- 
лары баягъы агъыр олды. О ана — бабасыны, 

эвлерини, достларыны сагъына эди. Тувгъан- 


ларына кельгенде исе онъа эвлери даа да 


алчакълашкъан, эв алдындаки тереклер ось- 
кен; достлары яшагъан ери, окъугъан мекте- 
би — эписи, эр шей денъишкен кпоп корюле 
эди. Эм. акъикъатен де, денъише эди. Анда 
янъы кельген ренс, чокъ кечмен, койнинъ бу- 
тюн ёлларына асфальт тешеткен. Эр кеснинъ 
эви алдында чешме. Ешиллик. Буюк биналар 
да къурулса шеэрден фаркъы олмаиджакъ. 
Мына, бойле вакъытларда Эдие институтны 
тездже битирсем де, дей эди. 

Сопъки курста окъугъан Эдие джума эрте- 
си купю дерстен чыкъкъаныпен ёлгъа ашыкъ- 
ты. Лякин не къадар эрте давранса да, кечке 
къалды. 9 

Автобустан тюшкенде саат энди гедже 12- 
нн кечкен эди. Орталыкъ зулумат къаран- 
лыкъ. Къарлы ягъмур кя кьиялап, кя тикине 
шибалап ягъгъанындан, баш ёлнынъ кена- 
рыпдаки телеграф агъачлары устюндеки лам- 
почкаларнынъ ярыгъы да зорнен липильдеп 
корюне. Орталыкъ чым-чырт. Койнинъ тыныш 
‘бильмеген копеклери де тынгъанлар. Ябанджы 
адамгъа бу ёлдан кетмек дешетли корюнир 
эди. Лякин Эдие бир шейден къоркъмай. Ая- 
гъы таныш ерге тийген сайын кучь ала, ады- 
мы тезлеше. Чокъ тюрмеде ягъмур пальто- 


68 


а з= 


> — ще 


сындан кечип, беденини сувукъ ель ялап отти. 
О бираз токъталып, пальтосыныйъ якъасыны 
котерди. Чемодапчыгъыны экинджи элине 
авуштырды. Къызнынъ азбаргъа киргепини 
Чубар да дуймалы. Эвлеринде ярыкъ яна. 
Демек, анасы даа ятмагъан. Эдие къапыгъа 
догърулгъанда юреги сыкъ-сыкъ урып башла- 
ды. Эеджапыпы басмакъ ичюн къапы янын- 
да бираз тургъан сопъ, къолуны туткъычкъа 
узатты. Яваштан къапыны аралыкълатты. 
Ичери назар ташлады. Бакъса не корьсин, 
къаршысында анасы. Къапыгъа япашасынен 
отургъан. Огюпде, стол устюнде, бир тарелка 
чиберек. Янында кичкене чайник. О джагъы- 
па къолуны тиреп, тереп ойгъа далгъан. Эдие 
яваштан ичери сокъулды ве къапыгъа аркъа- 
сынен даяпып анасына бакъып къалды. Ана- 
сы озь башына бир шейлер фысылдады. Эдие 
чемоданыны ерге къояркен: 

— Ана,-- деди яваштан. Апасы тезликнен 
сес кельген тарафкъа бакъты ве сесини чы- 
къармай къарап къалды. Бираздан еринден 
турды да, къызына тараф атылды. 

— Вай, балам, бу вакъытта къайдалардан, 
пасыл кельдинъ? — деди. Суалине джевап бек- 
лемеден, къызына сарылды, онынъ сылакъ ур- 
баларыны чыкъарып башлады. Беш дакъкъа- 
пыпъ ичинде опьа баштаи-аякь къуру ур- 

балар кийдирли. О Эдие тургъан я АДАС 
нип къалгъаш сувны сюртькен сонъ, вр: т 
къонанынъ башына, Бр ънинь янында отур 
чай узатып: 
ЕЕ азан Ж. сенинъ келеджегинъни 
дуйгъан адам киби богъазымдан аш кечмеди. 
Бабанъда даа шимди чыкъты. Бу гедже иш- 
х кен. 

ру ат келип, бабасынынъ кери- 
лия — созулып, къапа — къана юкълагъаныны 
корьмеди. Онынъ иши эр вакъыт сыкълет ола. 
Эвге тек ашкъа келе. _ Сет устюнде столгъа 
къаршы юмругъына баш тиреп юкъсырай, 
сопъ ишке ашыкъа. Табиат, иште. Қолхозда 
къыш вакъытларында иш пек аз. Бутюн ма- 
шиналар тамирде олалар. Янъы машиналар- 
гъа не къадар тамир керек я? Решат агъа 
озюне кене де иш тапа. Оларнынъ эви трак- 
торджыларнен тола. Трактордан башлангъан 
лакъырды машинанен бите. Лякин баарь ве 
кузь девирлеринде оны эвден тапмакъ КЪЫЙ- 
ын. Эмине апте эвде ялынъыз къала. 

Эдиенинь хаялыны анасынынъ: 

-- Не ойланып кьалдынһ, балам, ал аша, 
эв ашларыны сагъынгъандырсынъ,— деген с6- 
зю больди. 

— Саѓъындым, аначыгъым, сагъындым, 
ашларынъны да, озюнъни де сагьындым,- 

деп, онъа бакъты. Анасынынъ эр даим ку- 
люмсиреп тургъан сырлы козьлери оюгъы- 
нын?» ичине баткъан. Назик акъ юзюнде шенъ- 
ликнинъ ерине ёргъунлыкъ, кедер орьтюльген. 
Янакъларынынъ устюнде кок чызыкълар 
тартылгъап. Дудакълары эвелькиси 
киби кене де кулюмсиремеге азыр туралар. 
Лякин олар да къансызлангъан. Анасыны 
баягъы вакъыттан берли корьмей, сагъынып 
кельгеи Эдиеге бу вазиет фена тесир 
бракъты. 

Анасынынъ козьлери де яшланды. Лякин 
о тез-тез озюни къолгъа алмагъа тырыш- 
ты. Яваштап турып ерине кечти, беяз чаршаф- 
лы ёргъаныны устюне чекерек, созулып ятты 
ве: 

— Бираз ёрулдым гальба, деди. Бир аньда 
онынъ чырайы депъишти, юзю терден сылан- 
ды. Ястыгъыпынъ тюбинден къармалап на- 
сылдыр бир кягъыт чыкъарды. Ондан илядж 
алып Эднеден сув бермесини сорады. Эдие 
сувукъ чай алып анасынынъ омузларындан 
тутып, турмагъа ярдым этти. Иляджны ичкен 
сопъ Эмине апте. козьлерини юмып, башыны 
текрар ястыкъкъа къойды. Сонъ, одеялны би- 
раз ашагъы сюрди. Меджалсыз элини узатып, 


Эдиенииъ сылакъ сачларыны сыйпады ве шой- 
ле деди: 

синяк 9 


— Къызым, мен бу сефер сени бегенмей- 
им. Акъылынъдамы, сен о сефер кельгенде 
Абдулла Къаххарнынъ «Бинъ бир джан» ад- 
лы нкяесинн окъугъан ве манъа, ана, сен де 
тыпкъы Мастура Алиева киби къавий праде- 
лисинъ, деген эдинъ. Сенинъ о вакъыт ант- 
къанынъ киби манъа бу хасталыкънынъ кучю 
етмез. Сен институтны битнргендже мен мыт- 
лакъ тюзелирим. Меним бирден бир истегим 
сенинъ окъувунънынъ биткенини корьмектир. 
Биз даа мыйда сен къургъан эвде яшармыз, 
къызым, чокъу кетти, азы къалды, деп яваш- 
тан кулюмсиреди. и 

Эртеси куню кетмек ичюн ёлгъа чыкъкъан 
Эдпе анасынен сагьлыкълашкъанда: 

— Ана, энди тез келип оламам. Тезден 
нмтианларымыз башлайджакъ. Девлет имти- 
анлары,- деди. 

Бу ойларнен Эдпенинь юреги сыкъылгъан 
киби агъырды, чапаланды. О саркъкъан ба- 
шыны котерип, тышкъа бакъты. Поезд юксек- 
лерни, телеграф агъачларыны артта къалды- 
рып эп огге тараф учмакъта эди. Эдие сагъ 
элини манълайына тиреди, кене терен тю- 
шюнджелерге далды. 

Эдие шу вакъыттан сонъ анасыны бир даа 
корьмеди. О заман имтнанларны битирип, 
элине дипломыны алгъанынен, ич бир шейге 

бакъмадан ёлгъа чыкъты. Эвлерине якъын- 
лашкъанда юреги кене эр вакъыттаки киби 
дюкюльдеп башлады. Қъаршысына раст кель- 
ген адамларнен де къыскъадан селямлашып, 
эп огге догъру ашыкъты, чапты. Анасыны корь- 
мегенине эки айдан зияде эди. Догъру, он-он 
беш кунь эвель, имтпанларынынъ энъ къыз- 
гъын вакъытында, къомшусынынъ огълан- 
чыгъы келип кетти. Оны Эдиенинъ анасы йи- 
берген. Бакъып кель балам, сагълыгъы яхшы- 
мы, имтианларны насыл бере, деген. О куно 
эгер зерре къадар чареси олса Эдие де ёлгъа 
чыкъар эди. Амма, имтианлар онынъ ёлуны 
кести. Огъланчыкъ кеткенде сиз ойланманъыз, 
анапъыз яхшы, деген эди. 

Мына, эвлерине пек аз къалды. Эдие шим- 
ди эвлерине чапып киреджек, къапыдан кир- 
генинен сагъ тарафтаки кроватта, устюне ен- 
гиль одеялны белиндже япып, ястыкъкъа эль 
тиреп яткъан анасыны кореджек. Ана да 
Эднени корьгенинен башта кулюмсирейджек, 
сопъундан къучакъ керип къызыны къаршы- 
лайджакъ. 

Эдие бойле татлы ойларнен азбар къапы- 
дан кирди. Азбарда ич кимни раст кетирмеди. 
Эвге кирмеге ашыкъты. Қиргенинен,: сагъ та- 
рафтаки кроваткъа къарады. Шу саат къа- 
тып къалды. Кровать бом-бош. Джыйышты- 

рылып къойылгъан... Эдне артына айланды. 
Топлашып кельген кьомшулары онъа оакъып 
тура эдилер. Эпъ огде бабасы. Бакъ сен, Эдие 
оларнынъ кельгенини биле дуймай къалгъан. 
Юрегине къоркъу кирген къыз бабасына 
догъру бир адым атты. 
— Анам къайда, баба? — деди яваштан. 
`Бабасындан сес-солукъ чыкъмады. Эр кес 
сёзсиз. Эдиенинъ башына шемшек ургъан 
киби олды. Чапып барып анасынынъ кроваты 
устюне юзю къоюн ЙЫКЪЫЛДЫ. я 
Демирни тот, инсанны гъам — кедер ашан, 
дегенлери киби, Эдиени тувгъан анасынынъ 
олюми пек йыкъты. .Эйи ки, тездже іш бащ- 
лады. Иш адамнынъ эр бир дердини унуттыра. 
Эдненинъ бу агъыр яныгъы иш вакъытында 
баягъы сёнюке эди. Анасы онынъ институтны 
битирип, кельгенини корьмесе де, яхшы ча- 
лышкъаныны билер. Вакъытнынъ кечмесинен, 
онынъ проектлеринен янъы ерде эки — учь 
къатлы эвлер къурула башлады. Эдие насыл 
бир джиддий проект устюнде отурса да, ба- 
шы уджунда анасыны нс эте. Къулакълары 
астында исе онынъ сёзлери текрарлана. «Адам 
ярыкъ, темиз — пак, кениш эвлерде яшамакъ 
керек». Эдпе бутюн барлыгъынен анасыпынъ 
васиетини ерине кетирмеге тырыша. Қойдеш- 
лерини бойле эвлерде яшатмагъа ынтыла. 


74 


р-н асатын де 


Оларнынъ коллективи буюк бир мектеп- 
нинъ проектини япып, меркезге ёллагъан эди. 
Якъында Эдиени чагъырттылар. Барды. Энди 
къайта. 

Поезд узакъ ёл юрип ёрулгъан атлар киби 
пышылдап — пышылдап токътады. Эр кес 
къапыларгъа догъру ашыкъты. Ойлары да- 
гъылгъан Эдие юкъудан айынгъан адам киби 
пенджеренинъ пердесини чекип, тышкъа къа- 
рады. Тамам тюшеджек станциясы. Тезлик: 
нен ерден атылып турды да, чемоданчыгъы- 
пы алып, о да адамлар арасындан огге адым- 
лады. Ерге тюшкенинен юзюне, коксине су- 
вукъ ава урулды. Омузларыны сыкъты. Ёлдан 
кечеркеп янъы бинаныиъ къаршысында бир 
тыныш токъталды. Сонъ къолундаки чечеклер- 


ни къавийдже сыкъып, сагъ тарафкъа 
бурулып, къаршыдаки тёпеликке догъру 
кетти. 


Буюк арыкътан кечти. Эпди ёлу ачыкъ- 
лыкъкъа, юксекликке бурулды. Бираз даа 
юрген сопъ чемоданчыгъыны ерге къойып, 
къаршысындаки пармакълыкълары кок боя- 
лы къабирнинъ башында чёкти. Онынъ пар- 
макълыкъларыны опьти ве акъбардакъ киби 
агъарып тургъан чыкълы чечеклерни сыйпа- 
ды. Озю кетирген чечеклерни исе баш ташы- 
нынъ устюне къойды, оны яваштан сыйпады: 

— Селям, аначыгһым,-- деди яваштан.— 

-- Ана, бугунь меним ишиме буюк къый- 
мет кестилер. Проектим Орта Асия шарантын- 
да гьает уйгъун экен. Эм юксек, эм ярыкъ, эм 
деяз вакъытларында сыджакъ олмай. Эшите- 
синъми, ана, оны эр кес такъдирледи. Мен бу 
проектни япкъанда сен бир дакъкъа биле 
янымдан, башымнынъ уджундан чекильме- 
динъ. Эшитесиньми, анам, башынъны котер 
де этрафкъа бир бакъ, сенинъ къызынънынъ 


ёлбашчылыгъында мында насыл эвлер къу- 


рула... 


Эдие догъурылып узакъта агъарып тургъан 
чокъ къатлы буюк биналаргъа тараф къо- 
луны узатты... 


.————— 

